Teatrerus de Riudellots estrenen la comèdia ‘Clínica de Curanderos’\na 13 Juny 2022\nL’escenari del Teatre-Sala d’Actes de Riudellots s’ha convertit, aquest cap de setmana, en la consulta d’una clínica molt particular, molt divertida, la ‘Clínica de Curanderos’ de la companyia teatral Teatrerus de Riudellots.\nCentenars de persones omplen els carrers d’Arbúcies per veure les Catifes de Flors\nEl Concurs de Catifes Flors Naturals del Montseny ha tornat amb més força que mai. I és que enguany la participació en la confecció de catifes i de raconsCATIFES ha augmentat respecte edicions anteriors.\nSanta Coloma recupera la Fira del Pa amb Tomàquet en el seu vintè aniversari\na 07 Juny 2022\nEl Parc de Sant Salvador s’ha tornat a omplir de festa i famílies, aquest diumenge, amb motiu del vintè aniversari de la Fira del Pa amb Tomàquet.\nConclou la commemoració dels 50 anys dels gegants d’Arbúcies\na 06 Juny 2022\nArbúcies ha conclòs els actes de celebració del 50é aniversari del gegants aprofitant la commemoració del Dia de l’Associacionisme Cultural que es celebra cada any el 4 de juny. Va ser al 1972 quan en Quirze i la Julita, els gegants d’Arbúcies, van sortir per primer cop. 10 anys més tard va arribar la Carboneta.\nCloenda del curs de l’Escola d’Adults Municipal de Santa Coloma de Farners\na 03 Juny 2022\nAquest dijous la Casa de la Paraula de Santa Coloma de Farners ha acollit la celebració de la festa de final de curs de l’Escola d’Adults Municipal.\nRiudellots acollirà la 1a edició del Campus de Cuina Brutal al juliol\nEl Food Lab de Riudellots de la Selva, el Centre d’Innovació Gastronòmica Industrial, aquest dijous, ha estat l’escenari de la presentació de la primera edició del Campus de Cuina Brutal promogut pel conegut cuiner, Marc Ribas.\na 01 Juny 2022\nL’auditori de Santa Coloma de Farners ha acollit aquest diumenge un debat al voltant de l’obra ‘Pandèmia i Postveritat. La vida, la consciència i la Quarta Revolució Industrial’. Organitzat per Sobirania i Salut de Santa Coloma de Farners, juntament amb l’associació Gass, l’acte, conduit per Eduard Casas, educador social i president del Grup Associat pels Serveis de Salut, ha comptat amb la participació de l’autor de l’obra, l’escriptor i filòsof Jordi Pigem i l’expresident de la Generalitat Quim Torra.\nMés de 800 participants a la 4a Trail de les Guilleries\nSant Hilari Sacalm ha acollit aquest cap de setmana la quarta edició de la Trail Guilleries. Es tracta d’una cursa de muntanya amb sortida i arribada al centre de Sant Hilari que permet al corredor o corredora gaudir dels boscos verdes de les Guilleries.\nEls gegants d’Arbúcies celebren el 50è aniversari\nAquest 2022 els gegants d’Arbúcies, en Quirze i la Julita celebren 50 anys. El 1972 l’Ajuntament va comprar dos gegants i l’1 de juny d’aquell mateix any van sortir per primera vegada amb motiu de les Enramades. Dos anys més tard van ser batejats amb els noms dels patrons de la vila: Quirze i Julita.\nLa biblioteca de Riudellots acull l’espectacle ‘Peripècies’\nLa biblioteca Anna Nadal i Serra de Riudellots de la Selva ha acollit una nova activitat de la seva programació trimestral. En aquesta ocasió 35 nens i nenes han pogut gaudir de l’espectacle de circ “Peripècies a la biblioteca”.\n2a Trobada de productors locals a Hostalric\nL’espai Can Llensa d’Hostalric ha acollit la 2a trobada de productors locals, una activitat que ha servit per connectar l’hostaleria i el turisme de la comarca de la Selva amb els productors locals per tal de donar a conèixer les seves elaboracions.


Premsa - 38 forns de ciutat participaran en la cinquena edició de la Ruta del Llonguet\nPalma, 6 de setembre de 2019- El batlede palma, JoseHila,el Regidor de Promoció Econòmica i Ocupació, Rodrigo Romero, elgerent de l'Associació de Forners i Pastissers de les illes Balears, JosepMagraner i el Director General de Comerç del Govern, Miquel Piñolhan assistit avui a la presentació de la cinquena edició de la Ruta del Llonguet, queorganitza l'Associació de Forns i Pastisseries de les illes Balears.\nLa ruta se celebrarà de l'11 desetembre al 20 de novembre. Comença enguany més tard (d'altres anys ho feia almes d'agost), ja que era aquest un mes amb manco vendes. Aquest canvi,asseguren des de l'Associació de Forns i Pastisseries de les illes, "obreel ventall a un nou tipus de públic com és el turisme que rebem a Palma elsmesos d'octubre i novembre". El seu gerent, Josep Magraner, creu que"això suposarà una bona oportunitat per donar-los a conèixer lagastronomia de ciutat"\n38 forns hi participaran en l'ediciód'enguany que, com a novetat, amplia la seva oferta i inclou llonguetselaborats amb farina ecològica (Pane Nostro)i llonguets aptes per a celíacs, això és fet sense gluten (Dulceliaco).\nEs manté el preu de la promoció (3 euros per un entrepà de llonguet acompanyatd'una beguda) tots els dimecres durant tot el dia. Cada forn informarà els seusclients dels tipus d'entrepans que inclou l'oferta.\nL'èxit d'aquesta ruta, tant per part dels forns participants com dels clients,consolida aquesta fita com una estratègia per promoure el consum d'entrepans dellonguet, donar a conèixer els forns i incentivar la demanda de productes delsestabliments que hi participen.\nEl Regidor de Promoció Econòmica iOcupació destaca que aquesta iniciativa "neix del mateix teixit productiu-de l'empresariat local- amb la finalitat de fer-ne difusió i promoció de lesempreses de forn i pastisseria de ciutat, generant, per tant, ocupació almunicipi". Destaca Rodrigo Romero, que "lacampanya gira entorn d'un producte únic, original i diferencial com és elllonguet. Un entrepà que s'identifica amb la ciutat de Palma i que permetdistingir-se d'altres productes industrials, precuinats i de consum ràpid quees poden adquirir a altres establiments".\nData darrera modificació: 6 de setembre de 2019


Fes-te Band 2014 ~ Fes-te Jove Manlleu\nFes-te Band 2014\n5/06/2014 2014, concert, fes-te jove, festival, manlleu, musica, osona Sense comentaris\nTorna el Fes-te Band, el festival que dóna suport als grups osonencs!\n- Per presentar-se cal que el grup estigui format en gran part per components osonencs.\n- D’entre els grups que es presentin, l’assemblea de Fes-te Jove escollirà 8 grups que actuaran a la semifinal, que es celebrarà el 12 de juliol a Manlleu.\nD’aquests, 4 grups passaran a tocar a l’escenari de Fes-te Jove el 15 d’agost.\n- Per presentar-se cal enviar un mail a festejovemanlleu@gmail.com amb una breu biografia del grup i 2 temes enregistrats en format mp3 o un enllaç dels 2 temes online. Poden ser temes propis o versions.\n- Els 4 grups finalistes rebran una remuneració econòmica fixada per l'assemblea de Fes-te Jove. Entenem que la música té un valor i s'ha de veure recompensat.\n- L'assemblea de Fes-te Jove, es reserva el dret d'escollir els grups seleccionats d'entre totes les propostes.


Els sindicats catalans també desembarquen a Amazon\nEl centre logístic del Prat escollirà un comitè d’empresa en ple conflicte laboral a Madrid\n4 min. Barcelona 12/10/2018 22:11\n651x366 El centre logístic d’Amazon al Prat de Llobregat, en una imatge del març d’aquest any. / ALBERT GEA / REUTERS El centre logístic d’Amazon al Prat de Llobregat, en una imatge del març d’aquest any. / ALBERT GEA / REUTERS\n“Només cal veure d’on ve: Amazon té un model antisindicalista”, diu un treballador català del gegant del comerç electrònic que demana mantenir l’anonimat. La multinacional nord-americana ja fa diversos anys que inunda el continent europeu amb els seus centres logístics: instal·lacions de milers de metres quadrats amb grans plantilles de treballadors i una càrrega de feina frenètica. Però a Europa l’empresa ha topat amb una diferència clau respecte a la seva activitat als Estats Units. El teixit sindical i els convenis col·lectius de països com Espanya, Itàlia o Alemanya han obligat Amazon a asseure’s a la taula de negociació per millorar condicions laborals i afrontar les primeres vagues de la seva història.\nAra el centre logístic més important de la companyia a Catalunya, al polígon Mas Blau del Prat de Llobregat, serà el pròxim a fer el pas cap a la sindicalització, segons ha pogut saber l’ARA de fonts sindicals. Els treballadors del magatzem van constituir dimecres passat la mesa per posar en marxa les primeres eleccions sindicals del centre de treball, que dona feina a més de 1.000 persones, principalment mossos i tècnics especialitzats en logística. A mitjans de novembre, la plantilla haurà d’escollir un comitè d’empresa de 23 empleats per arrencar les negociacions amb Amazon. “Els centres es van obrir més tard, però a poc a poc s’està aconseguint”, expliquen des de CCOO.\nFins ara el de Castellbisbal era l’únic centre de la multinacional a Catalunya que comptava amb un comitè d’empresa propi. Tot i així, cal tenir en compte que aquest magatzem té una plantilla de tan sols un centenar de treballadors, lluny del volum d’empleats del Prat. La instal·lació es dedica exclusivament a les comandes del servei Amazon Pantry de productes de rebost per als mercats del sud d’Europa, sobretot França i Itàlia. “Anem amb peus de plom. Fins ara hem pecat de novells”, avisa un membre del comitè. Els treballadors ja han xocat amb Amazon per les jornades laborals en cap de setmana -és quan hi ha més comandes d’alimentació-, però han aconseguit negociar amb l’empresa “un petit bonus” d’uns 100 euros al mes per compensar-ho.\nPrecisament, aquesta també és una de les primeres batalles que vol guanyar la plantilla del Prat. “El conveni de Barcelona diu que no es pot treballar en cap de setmana sense acordar-ho amb la representació dels treballadors. Però ara s’estan treballant tots sense que hi hagi comitè”, explica a l’ARA Douglas Harper, delegat de CCOO al magatzem que té Amazon a San Fernando de Henares (Madrid). El sindicalista reivindica que aquests torns s’haurien de compensar, per exemple, amb primes econòmiques que de moment la companyia no paga.\nEntre la plantilla dels centres d’Amazon, amb tot, encara hi ha reticències a l’hora d’arrencar el contacte amb els sindicats. “No tothom s’hi vol posar”, apunta un dels treballadors. De fet, a l’empresa hi conviuen dues realitats laborals amb condicions molt diferents: d’una banda, els empleats dels magatzems logístics; i, de l’altra, les oficines d’atenció als clients i pimes com la que va obrir Amazon al districte barceloní del 22@. “L’empresa s’encarrega que no hi hagi interacció. Els white collar [nom amb què es coneixen els empleats d’oficina] també ho passen malament, però en altres sentits com la pressió psicològica”, explica el representant sindical de CCOO a la companyia.\nEn el cas de San Fernando de Henares, els treballadors ja sumen dues convocatòries de vaga en un any. L’origen del conflicte és la decisió de l’empresa de passar al conveni sectorial de Madrid un cop va expirar el propi, cosa que, segons el comitè, els retallava les condicions laborals. Ara aquest debat ha arribat als tribunals, però el jutge va endarrerir el litigi i encara no hi ha resolució. Tot i així, Harper avança que l’empresa té altres fronts oberts, sobretot pel que fa a la seguretat i la higiene laboral. “Fa sis anys i mig que estem sense quantificar els danys ni aprovar mesures per fomentar la salut al lloc de treball”, explica. És per això que no descarten tornar-se a mobilitzar de cara a la campanya de descomptes del Black Friday.\nIncrement del sou mínim\nMalgrat els enfrontaments amb els sindicats europeus, Amazon va fer un gest la setmana passada per combatre les crítiques sobre la precarietat dels seus sous. La companyia va incrementar el salari mínim dels seus treballadors als Estats Units i el Regne Unit. En els cas dels empleats nord-americans, passaran a cobrar 15 dòlars a l’hora, mentre que els britànics guanyaran 10,50 lliures a Londres i 9,50 a la resta del país. En el cas de Catalunya, el salari mínim per conveni se situa al voltant dels 19.000 euros anuals.


PINYA | Farina i Sucre\nUn blog de dolços pensat per a llaminers\nSMOOTHIE DE MADUIXA, PINYA I PLATAN\nFinalment hem caigut nosaltres també en la temptació de moda: els smoothies! I és que aquest cap de setmana vam ampliar l’equip de cuina amb una batedora de vas pensant especialment en omplir-la de fruita per a preparar smoothies aquest estiu.\nQue què és un smoothie? Doncs no deixa de ser una manera molt més fashion i moderna de parlar dels batuts de tota la vida. Resumint molt i sense voler entrar massa en detalls sobre les diferències, podriem dir que els smoothies es preparen amb una base de fruita triturada (també n’hi ha de verdures, però ja sabeu que aquí som més de dolços!) a la que s’hi afegeix algun tipus d’element líquid (suc) o cremós (iogurt, llet,…) en funció de la consistència o cremositat que se li vulgui donar.\nLes combinacions que es poden arribar a fer són pràcticament infinites, doncs és qüestió només de provar i provar fins a trobar la que més ens agrada. Avantatges dels smoothies? Doncs que a part de bons i refrescants, son molt sans i saludables!\nDoncs bé, després de fer algunes combinacions aquest cap de setmana, la que més ens ha agradat de moment és la del SMOOTHIE DE MADUIXA, PINYA I PLATAN\nINGREDIENTS (per a fer 2 smoothies “complets” per a dues persones)\n1/8 part d’una pinya petita (mig quart)\n4 glaçons de gel\nLes proporcions entre ingredients les podeu variar en funció de si voleu que predomini més una fruita sobre una altre. És qüestió de gustos, així que proveu i ajusteu les quantitats en funció de les vostres preferències. Respecte al sucre, una cullerada és més que suficient, no n’abuseu massa llaminers, que haviem dit que els smoothies eren molt sans no fa falta passar-se amb el sucre!\nComencem tallant la fruita a porcions d’uns 2×2 centímetres. Posem tots els ingredients a dins la batedora de vas (excepte el sucre i el gel) i la posem en marxa. La nostra batedora de vas nova té una funció especial per a smoothies que permet fer-los en uns 20-30 segons, si la vostra no en tingués, ajusteu el temps i la potencia gradualment de manera que es vagi triturant i barrejant tot sense forçar massa la màquina, fins a obtenir una massa cremosa. Podeu fer-la més o menys consistent o cremosa en funció dels vostres gustos, simplement ajusteu el temps de batut per a obtenir el resultat que més us agradi.\nAfegiu el sucre i els glaçons i torneu a engegar la batedora fins que quedin incorporats totalment al batut. Si no voleu el smoothie tan fred no hi poseu tant de gel, i si ho trobeu massa o poc dolç, ajusteu la quantitat de sucre.\nTot i que per a preparar els smoothies és recomanable tenir una batedora de vas, si no en teniu, amb una minipímer o similar també podeu fer-los, simplement es tracta d’una qüestió de comoditat i rapidesa al preparar-los. Compte, assegureu-vos que la vostra batedora sigui apte per a picar gel abans de posar-li per no fer una destrossa!\nDoncs bé, ja el tenim, llest per a beure! Podeu aprofitar un trosset de qualsevol de les fruites que heu utilitzat en el smoothie com a decoració. Som-hi, a refrescar la gola amb un smoothie la mar de bo i saludable! BON PROFIT!\nPosted in RECEPTES and tagged FRUITA, MADUIXA, PINYA, PLATAN, SMOOTHIE on 23 Març 2014 by Farina i Sucre - Dolços per a llaminers!. Deixa un comentari\nBastonets CAKEPOPS CAKE TOPPER CURSOS DECORACIÓ FONDANT FRUITA GALETES GLASSA LITTLE GIRLS FARINA I SUCRE MACARONS MODELATGE PASTA DE FULL PASTÍS ULLERES\nFollow Farina i Sucre on WordPress.com\nSegueix aquest bloc a BLOGLOVIN


Blog – PR0J3CT\nCategories Castelldefels, Disseny, Web, Wordpress\nFa gairebé 15 anys que estem endinsats en el món d’internet i les pàgines web a Castelldefels. Oferim el servei de pàgines web a Castelldefels segons necessitats de client. Per exemple, en el nostre Pla Bàsic corporatiu, com per empreses …\nCategories Disseny, Redisseny, Web\nSi fa temps que tens un disseny web i busques donar-li un rentat de cara o bé fer uns canvis molt diferents amb un nou disseny per a la teva web, oferim un servei de redisseny de pàgines web fet …\nCategories Castelldefels, Formació, Web, Wordpress\n[vc_row bg_color=””][vc_column][vc_column_text]Avui en dia és molt important tenir una pàgina web del propi negoci a internet, però ho és encara més el tenir-la actualitzada i ben mantinguda. Ja que tenir malament una web és gairebé pitjor que no tenir-la. La …\nCategories Castelldefels, Formació, Sin categoría, Web\nCategories Formació, Sin categoría, Web\nCategories Enginyeria, Indústria 4.0\nActualment estic cursant un Màster PostGrau a la UPC School sobre Modelització i simulació a la Indústria 4.0 (I4.0) i al març comença el segon Postgrau del Màster sobre Materialització de Models a la Indústria 4.0. És a dir, aviat …


Hotel-Restaurant Steuermann Karlsruhe Alemanya - Ofertes d'hotels amb els MILLORS DESCOMPTES EN LÍNIA\nHansastraße 13, Muhlburg, Karlsruhe, Alemanya - Veure al mapa\nSituat a l'encantadora àrea de Karlsruhe Centre, Steuermann gaudeix d'una posició excepcional a la els negocis, compres de Karlsruhe. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per opcions de turisme i atraccions locals, no es necessita anar enfora ja que l'hotel gaudeix proximitat a Club de Golf Hofgut Scheibenhardt, Centre de Congresos i Fira Karlsruher, Fira de Karlsruhe / Rheinstetten.\nAprofiti's de la riquesa de serveis i avantatges d'aquest hotel de Karlsruhe. Mentres estan allotjats en aquestes meravelloses instal.lacions, els clients poden gaudir de express check-in/check-out, magatzem d'equipatge, servei d'habitacions, instal·lacions per a reunions i banquets , centre de negocis.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com camp de golf (a 3 km), jardí. Gaudeixi d'incomparable serveis i d'una localització de prestigi a Steuermann.\nTots els tipus de viatgers (82) Parelles (24) Viatgers en solitari (46) Famílies amb infants petits (4) Famílies amb infants grans (2) Grups (6)\nGute saubere etwas kleine Zimmer Sauberes Bad freundliches Personal gutes Frühstück gutes Preis-Leistungsverhältnis


Li deien que era un ogre i ara treballa per a una agència de models - Ràdio Flaixbac\nLi deien que era un ogre i ara treballa per a una agència de models\nEs diu Scarlett Costello, té 19 anys i molts la comparen amb Frida Khalo. El motiu són les seves celles gruixudes i despentinades, gairebé connectades entre elles. Des de petita ha presumit de tenir unes celles molt poblades i mai no havia tingut cap complex sobre aquest fet fins que va començar a rebre crítiques que la titllaven "d'ogre" i "pretensiosa feminista".\nFrida Khalo, reconeguda pintora mexicana del segle XX\nLa jove ha apostat sempre per la naturalitat i defensa que "tothom hauria de tenir prou confiança per a abraçar la seva pròpia genètica i donar llibertat a la seva bellesa natural". A casa, la seva mare sempre li ha fet costat i és precisament gràcies a aquesta mentalitat que Scarlett Costello ha captivat l'agència de models Ford Paris, que l'ha contractada i li demana que no es depili! Aquest consell té a veure amb la nova voluntat de les marques de buscar models que trenquin amb els estàndards clàssics de bellesa.\nMireu bé les imatges d'aquesta joveníssima model que trenca esquemes; veureu que el seu compte d'Instagram acumula ja prop de 7.500 seguidors, un exemple per a tots els qui reben crítiques pel seu aspecte físic:


Palafolls entre els pobles que es queden amb el toc de queda\nAvui el TSJC ha tombat la proposta de la Generalitat de mantenir el toc de queda nocturn als pobles amb una incidència superior als 125 casos per cada 100.000 habitants. Creu que el canvi de criteri i la rebaixa del llindar respon a criteris d’ordre públic i no sanitaris i per això manté l’anterior llindar de 250 casos per cada 100.000 habitants a partir del qual es mantindrà el confinament nocturn. Això rebaixa la llista de municipis dels 148 als 19.\nUn dels municipis on es mantindrà el toc de queda entre la 1 i les 6 de la matinada és Palafolls. De fet serà l’únic de tota la zona ja que Malgrat, Tordera, Blanes, Lloret o Santa Susanna queden ara exclosos d’aquesta mesura. De fet al Maresme només Palafolls i Arenys de Munt mantindran el confinament nocturn.\nLa mesura doncs, s’allargarà una setmana més a Palafolls.\nArticle anteriorProliferen les pintades i grafitis a parets i persianes de Palafolls\nArticle següentFesta dels Copatrons a Blanes


«En un accident al túnel del TAV, els?bombers no hi podríem entrar» - Empordà\n«En un accident al túnel del TAV, els?bombers no hi podríem entrar»\nEl cos fa pública una llista de qüestions que manquen per a a la seguretat de la instal·lació\nEls Bombers, ahir al vespre, en l´acte per col·locar crespons negres i on van llegir el manifest de mancances. MARC MARTÍ\nEls?Bombers han dit prou. Una vintena de membres del cos van ser presents ahir a l'acte de protesta per les obres inacabades del Parc Central de Girona i van aprofitar per fer pública una nova llista de temes de seguretat pendents de resoldre des de fa tres anys, quan es va posar en funcionament el tren d'alta velocitat (TAV). Un seguit d'elements que van portar el seu portaveu, Xevi Vilardell, a assegurar que «si hi hagués un accident al túnel del TAV, no hi podríem entrar».\nEl Bombers eren els convidats d'aquest mes d'octubre per penjar els trenta crespons negres que cada trenta dies col·loca una entitat per queixar-se pel retard en acabar els treballs al parc Central. Un per cada dia que passa.\nEls Bombers van llegir un manifest en què posen en relleu les mancances. Hi ha manca de material, de vehicles, de formació, de personal, de comunicacions, de protocol o d'instruccions de treball i un llarg etcètera, que faria que en cas de necessitat d'intervenció, no poguessin actuar amb cap garantia per a ells ni per als potencials afectats a l'interior del túnel. Tampoc, per exemple, tenen el control de fums, quan es considera molt necessari accedir a aquesta instal·lació per dirigir el fum per saber per on es podria entrar i cap a on s'haurien de dirigir els afectats.\nEl manifest l'han signat tots els membres del parc de?bombers de Girona i alguns comandaments, segons va indicar el portaveu. «Hem trucat a totes les portes i ja només ens queda fer-ho públic».\nTampoc hi ha aprovat el pla de protecció, tal com aquest diari va avançar fa uns dies. El delegat d'Interior a Girona, Albert Ballesta, va assegurar que no validaran cap pla d'Adif que tingui mancances, com ara les sortides d'emergències. El responsable d'Interior també va reafirmar les mancances que tenen els bombers en alguns punts de seguretat respecte al túnel i va insistir que han reclamat millores a Adif i Foment.\nRespecte a l'equipació demanada pels?Bombers, Ballesta va recordar que que «estan compresos en el pla estratègic aprovat fa pocs dies i que preveu material i vehicles». Els?Bombers van rebre un fort aplaudiment de diverses desenes de ciutadans. També hi van ser els regidors Laia Pèlach (CUP)?i Pere?Albertí (ERC-MES), així com el regidor de barri, Joan Alcalà (CiU). Alguns residents es van queixar que no hi fos l'alcaldessa, Marta Madrenas, ni el regidor del projecte ferroviari, Carles?Ribas.


L'origen de la nostra empresa el trobem en els nostres besavis que realitzaven la matança del porc, tan tradicional en les nostres contrades. No obstant, els nostres productes no es començaren a comercialitzar fins a la dècada dels 20, quan l'avi Ramon va obrir una petita carnisseria al poble de Planoles.\nDes de sempre, els nostres productes han estat elaborats amb carns d'una qualitat envejable. Ens encarraguem personalment de controlar que aquestes siguin de la millor qualitat possible i del tot fresques, de tal forma que podem assegurar un producte caracteritzat pel seu sabor tradicional, el seu intens aroma, i un aspecte com l'embotit que s'ha fet tradicionalment a pagès.\nL'empresa ha anat evolucionant fins a convertir-se en el que és a l'actualitat, adaptant-se als nous avenços però sense oblidar allò que l'ha caracteritzada i l'ha feta créixer: la qualitat del nostre producte.\nPodeu trobar-nos en diferents comerços i restaurants i a més de 200 Fires que s'organitzen en les poblacions de tot Catalunya. I ara, a més, a Internet!!!\nInici - Productes - On Som - La Botigueta


desembre | 2008 | NOSAL3 en som + de tres\nJosep Lozano a la Taula de les Lletres i els Menjars 2008\n20 de desembre de 2008 Bloc Jaume I de l'Alcúdia.anmonbar\nUs adjuntem la intervenció de Josep Lozano i Lerma a la Taula de les Lletres i els Menjars, taula que li pararem el Bloc Jaume I de l’Alcúdia dintre del Mes de les Lletres el passat 28 de novembre de 2008.\nAgraïm a Josep Lozano la seua amabilitat en confiar-nos l’escrit i ací us el copiem per a que, si no puguereu assisitr, el gaudiu com nosal3 el gaudirem.\nTaula de les Lletres i dels Menjars 2008\nBona nit a tots i a totes i moltes gràcies per haver vingut. Com també vull donar-les a l’Ajuntament de l’Alcúdia, a la Institució de les Lletres Catalanes per la seua col•laboració, als amics Josep Lluís Millo, Urbà Lozano i Jeremies Barberà per les amables paraules que m’han dedicat i, sobretot, al Bloc de Progrés Jaume I de l’Alcúdia, socis i responsables, que tant fan pel manteniment, dignitat i defensa de la nostra cultura i, per tant, pel nostre país, i que han tingut la deferència d’elegir-me enguany per a celebrar la Taula de les Lletres i dels Menjars.\nEn primer lloc vull dir-vos que és per a mi una gran satisfacció compartir ara i ací, a l’Alcúdia, temps i taula amb tots vosaltres. Potser alguns penseu que les meues paraules venen un poc forçades o motivades per les circumstàncies, es a dir, pel fet de dedicar-me aquesta nit, i aquest acte, com a escriptor. Però us he de confessar que l’Alcúdia és un poble que m’estime, des de fa temps i per dues raons de pes.\nPer una banda estic vinculat a aquest poble per llaços de joventut, de festa, de memòria, de records de vida viscuda, alguns dels quals ja molt allunyats en el temps, i per altra per la meua trajectòria literària, que en certa manera, i pel que fa als primers textos publicats, s’inicia ací i gràcies a gent d’ací.\nTractaré d’explicar-me millor. Pel que jo recorde, el meu primer contacte amb l’Alcúdia és deu al cine. Perquè a finals dels cinquanta, quan tindria un deu o dotze anys, estrenaren a la sala Rex d’aquest poble una llarga pel•lícula americana, rodada el 1956, amb molts mitjans tècnics i humans, i de temàtica bíblica: la coneguda història de la vida de Moisès, salvat per la filla o la dona del faraó de les aigües del Nil, on l’havien deixat només nàixer embarcat en una mena de cistella. I com també, anys després, s’erigirà en conduïdor del poble jueu, que eixirà d’Egipte, amb l’oposició del faraó, per arribar a la Terra Promesa. Em referesc a l’obra mestra de Cecil B. de Mille, titulada Los Diez Mandamientos, amb actors com Charlton Heston, que feia de Moisés i Yul Brynner que feia de Ramses II, a més d’altres famosos actors i actrius d’època, com Anne Baxter, Yvonne de Carlo i Edward G. Robinson. On hi havia una escena que meravellava els espectadors, la separació, mitjançant la intervenció divina, de les aigües del mar Roig, perquè poguera passar el poble elegit, el poble jueu, i fugira de l`exèrcit del faraó que el perseguia per a destruir-lo. Una famosa pel•lícula de la Història del Cine, que aleshores va despertar una gran expectació entre la gent dels pobles de la rodalia. Tant va ser així, que ma tia Tereseta i ma tia Isaura, germanes de mon pare, dones d’església i molt devotes, van creure que l’oportunitat valia la pena aprofitar-la i llogaren el taxi del tio Pepe Quiqueretes, una llarga i ostentonsa haiga americana dels anys 50, de segona o tercera mà, de la marca Chrysler, Ford o Dodge, no ho recorde massa bé, de color blau cel i grans alerons en la part darrera, amb què en dugueren com a uns senyors, al meu nebot Jacint, al meu germà Xavier, i a mi mateix, a veure la pel•lícula.\nL’estrena de la qual va fer que es considerarà l’Alcúdia, entre molta gent de la Ribera, com un poble capdavanter, amb la categoria i prestigi suficient per poder estrenar, quasi alhora que a les sales de cine València, aquella classe de superproduccions de la indústria nord-americana del cine, que tant entusiasmava el públic d’aleshores.\nDesprés, a Algemesí, on vaig fer el batxiller laboral elemental, o en el servei militar, també vaig fer conlloga o amistat amb gent d’ací. Com també de jove hi vaig vindre a les festes o a ballar els diumenges per a conéixer xiques o trobar novia. I la relació amb aquest poble, amb les seues intermitències, no s’ha trencat mai. Ja de més major, també he visitat l’Alcúdia sovint i he participat en alguna de les excursions que el Bloc de Progrés i, més recentment, en el viatge que es va fer a Egipte enguany, on hi vaig anar la meua família.\nPerò com us deia adés, el vostre poble també ha comptat per a mi des d’una altra vessant, en la meua trajectòria literària. A les darreries dels seixanta del segle passat o a primeries dels setanta, a Alginet creàrem un societat anomenada La Unió, al cap de la qual estava el pintor Pepe Espert, per tal de dinamitzar la població amb actes culturals, de fet aquesta societat es deia la Unió Cultural. Una nit vingué a Alginet gent de l’Alcúdia a un dels actes que organitzàvem, i després vam estar raonant al café Musical, en el grup alcudià estava Manolo Boix, i potser Vicent Sanchis, Josep Lluís Millo i potser també Vicent Madramany. Amb el quals vaig connectar de seguida. Aleshores la dictadura de Franco ja estava en declivi, i la gent jove teníem ganes de viure una vida més lliure i més culta, alhora que més compromesa amb la nostra terra. Des d’aquell dia, la meua relació amb aquella gent alcudiana va anar augmentant i també duguérem a terme alguna discreta iniciativa cultural. Com ara Vencill, on vaig publicar els meus primers càndids i confiats versos. Vencill va ser una revista literària que va nàixer a l’Alcúdia, a casa de Josep Bausset, ell mateix ens va suggerir aquest nom, dient-nos que “vencill” és el nom de la lligassa amb què es fa una garba d’arròs, perquè volíem que el títol tinguera aqueixa connotació d’unió de gent dels pobles de la rodalia. De fet, i si mal no recorde, hi col•laboràvem gent de l’Alcúdia, d’Alginet, Benimodo, on el contacte era Rafa Armengol, i Alberic, on era Jesús Huguet, i de la qual només van eixir dos o tres números. També ací vaig guanyar el meu primer premi literari, amb un conjunt de poemes, i també ací, amb uns diners que em deixà Manolo Boix, i que procedien dels beneficis que s’havien tret d’un recital de Raimon, i per la impremta Gimeno, l’any 1971, vaig autopublicar-me el primer i únic llibre de versos que tinc, amb una portada de Manolo i titulat Poemes Home-Terra.\nA finals de l’any 1972 vaig casar-me, i me n’aní a París a treballar i a estudiar. Però els estius venia al poble i treballava en l’obrador de Boix: feia de tot un poc, de xofer, escrivia cartes o omplia en un quadre un espai amb ratlles, sota la seua direcció. Un estiu, potser fóra el de 1973, Manolo va comentar-me que estava llegint el llibre La ciutat de València, de don Manuel Sanchis Guarner, que s’havia editat l’any anterior. Concretament anava pel capítol de l’”Esplendor flamíger de la València Burgesa (1411-1521)”, on hi havia llegit la transcripció d’un fragment del dietari de Jeroni Sòria, que parlava sobre la fi de la revolta de les Germanies, i com un dels seus cabdills, Vicent Peris, assetjat pels seus enemics a la casa que tenia a València, al carrer Verge Maria de Gràcia, prop del que ara és l’avinguda de l’Oest, li havien encés una foguera a la porta, per a que s’hi entregàs als seus enemics. Finalment, i en veure’s perdut, aquest Vicent Peris, a qui l’acompanyaven en aquella dramàtica situació la muller i dos fills, de “uit o nou anys”, volgué parlar amb el Governador sobre les condicions de la seua rendició. Però com que no podia eixir per la porta, on encara hi havia foc, li posaren un escala per a que baixara. En paraules del dietarista diu el següent:\n«E lo governador dix-li que devallàs. E axí devallà per la finestra de la carrera ab un escala que li posaren e devallà ab una cuirassa de vellut verd.\n»I en ésser devallat, en tant l’hagueren degollat; e li llevaren lo cap e despullaren-lo. E los xics lo rossegaren per València, e aprés lo portaren a la forca del Mercat e penjaren-lo cap avall, per no tenir cap.»\nI aquella imatge de Vicent Peris, abillat amb una cuirassa que duria davall la camisa de vellut. Com també el final tràgic del cabdill agermanat que lluitava, amb totes les precisions i objeccions que se li puguen fer, per un món més just i més democràtic, van colpir de tal manera Manolo Boix que va proposar-me escriure un text per a una futura exposició que ell faria sobre la revolta agermanada.\nJo em vaig posar de seguida a treballar sobre el tema, però l’exposició es va ajornar; el que comportà que anara interessant-me, i a mesura que m’informava sobre aquella revolta, sorgiren per a mi noves possibles històries que van cristal•litzar, per dir-ho d’alguna manera, en el llibre Crim de Germania.\nTot aqueix conjunt de fets i circumstàncies ha comportat que, a hores d’ara, tinga un bon nombre de relacions. I que puga afirmar, com deia l’escriptor Josep Pla, que a l’Alcúdia tinc amics, coneguts i saludats. A tots ells, des d’ací, la meua cordialitat, el meu agraïment i el meu afecte.\nAltrament, en tot homenatge a un escriptor o a una escriptora, una pauta indefugible és parlar sobre dos aspectes generalment indestriables: la trajectòria vital i l’obra literària.\nSobre això i altres coses, com ara el retrobament amb l’idioma, la decisió i compromís personal d’expressar-me amb ell i dels anys d’aprenentatge, voldria contar-vos alguna cosa, encara que us promet no fer-ho llarg.\nVaig nàixer nou anys després d’acabar-se la guerra Civil o Incivil, el 24 de desembre del 1948, és a dir, que ja he arribat a allò que defineixen els diccionaris com una edat provecta. I qui vulga fer el càlcul que el faça.\nSobre l’ambient en què vaig viure immers en la meua infantesa i adolescència, he de dir que era un ambient amb una tradició cultural plena de les mancances de drets i llibertats de les dictadures, en aquests cas la llarga dictadura del general gallec, i entre elles la llibertat d’expressió. Però, a més a més, amb un penós i precari estat de la nostra llengua, que ja venia de segles, però agreujat per la dictadura franquista; on l’hibridisme que comporta tota situació lingüística diglòssica, on l’idioma minorat –que és una manera de dir eufemísticament sotmés– es marginat, relegat a un paper irrellevant, secundari, humiliat, insolvent, i, a vegades, fins i tot proscrit.\nEn aquell temps, a Alginet, el ventall de possibilitats de veure el nostre idioma utilitzat amb alguna pretensió, diguem-ne artística o de lletra impresa, es reduïa als els llibrets i versets de les falles -si per sant Josep anava algun any a València a veure-les- o les peces en valencià, els sainets, que representava el grup de teatre del poble, on a vegades també participava la meua germana. De tant en tant, també hi havia alguna cançoneta o poemeta, que, miraculosament havia romàs en la tradició local o familiar, o algun poema, com ara El barranc dels Algadins o Arròs en fesols i naps, de don Teodor Llorente, per a esponjar el cor dels nostres parlants vernacles en ocasions puntuals i assenyalades, i no massa nombroses. La resta ja pertanyia al món popular, a l’oralitat, on, malgrat tot, pervivien els refranys, les locucions, les endevinalles.\nTot plegat, un referent lingüístic ben precari, irrisori i, a vegades, fins i tot macarrònic. Potser va ser aleshores, quan tindria uns dotze anys, encara que no ho recorde amb precisió –ja ho he contat algunes vegades, però no m’importa repetir-ho de nou ací–, que va llegir el text d’un poema que tingué en mi un efecte encoratjador. Era un curt epitafi, escrit en la nostra llengua, que es trobava insòlitament en una de les làpides del cementeri d’Alginet, on, com d’habitud passa als cementeris de pobles valencianoparlants, el 99% de les inscripcions, o més, són escrites en castellà. Un poema gravat en la gran creu de pedra del panteó de la família Greus, un membre de la qual, Vicent Greus –destinatari del poema- havia exercit de magistrat a Barcelona a les darreries del segle XIX, el qual, amic de Llorente, i a qui Constantí Llompart li havia escrit un poema, també havia fet les seues provatures en el camp de la lírica. Aquestes vel•leïtats poètiques del jutge, acompanyades amb un lleu elan o vernís de renaixença i conseqüent estima per la cosa nostrada, li les havia encomanades a la seua neboda i hereva: Pepita Greus, poetessa d’alguns poemetes esparsos, que donà nom al famós pasdoble de Pérez Choví, i autora dels senzills versos de In Memoriam, gravats a la tomba, que jo vaig aprendre de cor:\nSentint-te morir manares\nAlçant l’ànima i el cor a Déu,\nSoterrar-te junt als ossos dels teus pares,\nA la sombra d’una creu.\nAmb els quals vaig intuir un fet, una potencialitat, que a alguns pot semblar-los ara una banal o ximple, però que aleshores no era tan evident. És a dir, que amb el meu idioma, amb què jo m’expressava, també podria vehicular o aconseguir o tractar d’aconseguir un text amb una bona qualitat literària.\nEncara que havia de superar nombrosos entrebancs. Ja que això, segurament, va ocórrer a cavall de les dècades del 50 i 60, en plena època franquista, al meu poble, eminentment rural, on la llengua era encara bastant viva, malgrat que no contava, com he dit adés, amb una tradició cultural solvent, ni un ensenyament escolar que assegurara el seu coneixement, ni tampoc hi havia massa rigor o esforç en el desig de perpetuar-la amb una mínima dignitat. Crec que sols la mantenia la forta inèrcia dels seus parlants.\nTanmateix, posteriorment, vaig reafirmar-me en aquella meua intuïció que havia albirat de xiquet, en constatar que amb el meu idioma es podien escriure obres dignes de figurar en manuals de literatura, com vaig veure en un llibre de COU, de finals dels seixanta, que utilitzàvem a l’Institut Laboral de Gandia, on jo vaig estudiar el laboral superior, l’autor del qual era Lázaro Carreter.\nAquest hi havia dedicat dues planes a la literatura escrita en català i gallec. I en l’escassa part referida al conreu literari de la nostra llengua es trobava un poema impressionant, de Joan Maragall, titulat La vaca cega, escrit l’any 1893, que a mi em va posar la carn en borró només llegir-lo, amb la traducció al castellà feta per Miguel de Unamuno. I que potser alguns de vosaltres ja sabeu i que comença així:\nD’un cop de roc llançat amb massa traça… etc.\nPoema que em va corprendre i que va ser per a mi tota una revelació. Poc més tard, o paral•lelament, descobriria el nivell intel•lectual i la claredat expositiva del Joan Fuster de Nosaltres els valencians, el gust de la paraula popular en la poesia de Vicent Andrés Estellés en La clau que obri tots els panys o el sentit del compromís identitari de les cançons de Raimon, referents que ens van commoure i van ser grans estímuls per a la gent que començàvem a escriure. Referents que van despertar en mi la convicció que aqueix era el camí –un camí de treball, resistència i supervivència–, i van encoratjar-me en el repte personal de voler ser escriptor en la nostra llengua, compromès amb la meua terra i la meua cultura, i de donar amb els meus textos, als lectors i les lectores que em llegiren, allò millor de mi que els poguera aportar.\nTot això pensant en escriure obres dignes, homologables en una cultura normal i no amenaçada, amb un ús habitual i culte i amb textos suggeridors, precisos, flexibles, capaços de narrar històries o de fer sentir o de despertar les mes belles emocions i que, alhora, que aquest nostre idioma esdevingués un element d’identitat, de cohesió cultural i humana.\nUn programa ambiciós i de bons propòsits que he tractat de dur endavant proposant-me un sèrie d’objectius, com ara:\n–crear mites, mitificar personatges, llocs i fets, per tal d’afermar i vertebrar la nostra cultura, perquè els mites cohesionen la memòria col•lectiva;\n–fer, en les meues novel•les històriques, una reflexió del present a partir d’uns fets del passat; creant una via d’apropament històric, que alhora que ficcional fóra també una via de coneixement que no caiguera en la parcialitat, que defugira d’una visió maniquea de la vida on solament hi ha bons i dolents;\n–recuperar i dignificar l’idioma, a partir de registres d’autors clàssics i populars;\n–presentar un àmbit de ficció polifacètic, coral, que actuara com un refugi, com un recurs d’autoajuda per al lector o la lectora. En el sentit que expressa Vargas Llosa, quan defineix la novel•la com: «…una organització arbitrària de la realitat humana que defensa els homes contra l’angoixa que els produeix intuir el món, la vida, com un bast desordre.»\n–demostrar la impossibilitat de copsar la realitat des d’una sola perspectiva, perquè la vida és canviant, complexa i diversa.\n–escriure amb els desideràtums de fluïdesa, versemblança, bellesa, amenitat i enginy.\n–intentar crear un referent de l’imaginari col•lectiu, un narrativa ambiciosa;\n–Com també amb la voluntat i el desig d’escriure una ficció vàlida, positiva, per a que qualsevol ésser humà puga, amb el plaer de la lectura, retrobar-se, descobrir les múltiples facetes de la vida humana o un nou espai de llibertat. I en això estem i en això continuem. Moltes gràcies.\nTaula de les Lletres i els Menjar, l’Alcúdia, 28/XI/08.\nEsborrany de la campanya 2009 del Bloc Jaume I.\n16 de desembre de 2008 Bloc Jaume I de l'Alcúdia.anmonbar\nUs adjuntem el programa per l’any 2009 del Bloc Jaume I de l’Alcúdia. Algunes activitats ja estan tancades, d’altres encara estan a mig aparaular. De tota manera ja us anirem informant puntualment de cada activitat a mesura que es vagen apropant.\nAl sopar presentació va cantar el cantautor Josep Didac (on era fins ara?, doncs a Suïssa, ho diem perquè és molt bo i ens estranyava no haver-lo vist en un lloc o altre) que d’ara endavant esperem veure’l més sovint. Al teatre La Clau tenim pensat que vinga.\nEncara seguim (fins demà, no us penseu) al Baix Camp. Després passarem les vacances sense treballar ( o siga, sense cobrar) i després d’elles ja veurem on anem a parar/treballar.\nDintre teniu l’esborrany. Fins aviat.\nDEL BLOC DURANT L?ANY 2009\nPujada al Matamon (Ribera Alta)\nDon Juan (Canal de Navarrés)\ni Xarrada amb Empar Salvador\ni castell de Borró (Safor)\ni xarrada amb Alfons Esteve\nde lectura: ?El tango de l?anarquista? d?Albert Hernàndez\ndels Tarongers (d?Ontinyent a Bocairent)\ni xarrada amb Josep Vicent Boira\nde l?Infern (Vall de Laguar)\n19-20-21-22 Conca i voltants\nde l?Avenc (Vall d?Albaida)\ni xarrada amb Isabel Morant\nper l?Alt Vinalopó\n1-2-3 Penyagolosa (Maestrat)\ni xarrada amb Carme Agulló\nde lectura: ?Plagis? d?Urbà Lozano\nde Pedralbilla i mines de galena (Camp de Túria)\ntaula redona i recital de poesia\na València (Museu de Ceràmica)\nde la Muntanya Neta\nde lectura: ?Cubaneta meua? de Manel Joan Arinyó\na Ibi i Castalla\na la Casa de la Música\ni XIV Premis Jaume I\na la ciutat d?Alcora\nCaminada per la Senda dels Barrancs (Ribera Alta)\nMarxa a Millars (Canal de Navarrés)\nde les Lletres\nla cerca de l?esclata-sang\nde lectura: ?Em dic vermell? d?Orhan Pamuk\nde les Lletres i dels Menjars\ni presentació de les activitats del 2010\nParticipa en contra del tancament de repetidors de TV3 al País Valencià\n11 de desembre de 2008 Agenda som tots.anmonbar\nPasseu i participeu enviant una carta a les institucions europees sobre el tancament de repetidors del senyal de televisió de TV3 a les comarques de La Ribera i de La Costera.\nEl missatge ens l’ha enviat el company Simó Colomer (a veure si algun dia ens coneixem, que creiem que no).\nPasseu i envieu la carta de protesta, nosal3 ja ho hem fet.\nL’ACCIÓ DE LA QUINZENA\nPer la llibertat d?expressió, NO al tancament!\nFes-ne difusió. Reenvia’l\n5é ANIVERSARI DE XÚQUER VIU. VINE A CELEBRAR-LO!\n11 de desembre de 2008 Xúquer Viuanmonbar\nUs rebotem el correu de Xúquer Viu ens ha fet arribar per celebrar Assemblea i Dinar Commemoratiu del cinquè aniversari d’aquesta Plataforma Reivindicativa. Dintre teniu l’ordre del dia i més…\nASSEMBLEA DE XÚQUER VIU  I DINAR COMMEMORATIU\nCASA DEL LLAURADOR DE L’ALCÚDIA (Plaça del País Valencià)\nDes de Xúquer Viu us convoquem a l’Assemblea Ordinària que tindrà lloc el proper\ndissabte 13 de desembre, a les 10:30 en primera convocatòria i a les 11:00 en\nsegona, a la Casa del Llaurador de l’Alcúdia en la Plaça del País Valencià. Us\nCom que per aquestes dates es compleix el 5é aniversari de Xúquer Viu en acabar\nl’Assemblea celebrarem un dinar commemoratiu al que esteu tots i totes convidats\n(preu del dinar 20 €). Per tal d’assistir podeu fer-lo d’aquestes 3 maneres:\n- Cridar per telèfon al 650864981 (Quico) fins el dijous 11 de desembre.\n- Comunicar-ho al correu xuquerviu@hotmail.com fins el dijous 11 de desembre\n- Ingressar 20 € fins el 10 de desembre en el compte de l’Associació Xúquer Viu\n3096 0001 92 2009174224\nL’ordre del dia de l’Assemblea serà el següent:\n-                        Informe de gestió\n-                        Anàlisi de la situació actual\n-                        Objectius de Xúquer Viu i Pla de Treball per al 2009\n-                        Informe econòmic – financer i quota per a 2009\n-                        Renovació Coordinadora de Xúquer Viu\n-                        Precs i suggeriments\nRENOVACIÓ DE LA COORDINADORA\nPer tal de renovar la Coordinadora animem als membres de Xúquer Viu que participeu a\nsovint en les nostres activitats què us incorporeu a la mateixa.\nSi encara no eres soci pots formalitzar la teua inscripció en la mateixa assemblea.\nLa quota és de 15 € anuals.\nOBJECTIU: 500 SOCIS. Actualment Xúquer Viu compta amb uns 250 socis. Si volem que\nXúquer Viu tinga influència i recursos per organitzar múltiples activitats i\ntreballar de valent per la plena recuperació del nostre riu n’hem de ser molts més.\nPer això us adjuntem un Butlletí d’Inscripció junt aquesta carta. Intenta fer soci a\nun dels teus amics o amigues. Per tan sols 15,00 € a l’any pots fer-se’n.\nDiversos: “Dos Gardenias”, Campanya 2009 del Bloc Jaume I, BiciXúquer.\n9 de desembre de 2008 Música.anmonbar\nUns quans dies de descans blocaire i ací estem de nou, amb novetats i balanços, de coses a venir i coses passades.\nLa primera novetat és informar-vos que el nou projecte d’Òscar Briz i Cristina Blasco, “Dos Gardenias” ja s’ha estrenat, concertament el passat diumenge al Black Note de València. No anem a explicar-vos de què va la cosa, us convoquem a que a aneu al Teatre La Clau, C/ Sant Pere, 14 de l’Alcúdia el proper dimecres 10 a les 22 hores, ho vegeu en directe i ja en parlem. Per cert, el primer, i esperem que no siga l’últim espectacle que munten, s’anomena “Palos y sueños desde el Hotel Paraiso”.\nL’altra notícia us la rebotem des del correu que ens ha enviat el Bloc Jaume I de l’Alcúdia, on ens informen que el divendres 12 hi haurà sopar i presentació de la campanya 2009, que per si no ho sabeu inclou: Amics i Amigues de la Muntanya; Sopars-Xerrades; Conèixer ciutats, conèixer el País; Correllengua, Sopar-Lliurament dels Premis Jaume I, Mes de les Lletres i Taula de les Lletres i els Menjars (ens sembla que ens deixem alguna cosa… però ja la anirem apuntant).\nLa mirada al passat i el balanç de la campanya de passejades pel Xúquer ens l’envia, com no, Xúquer Viu.\nCORREU DEL BLOC:\n4 de desembre del 2008\nsocis /benvolgudes sòcies:\npròxim dia 12 de desembre, divendres, a les 21.30 hores, ens veurem al Casal\ndel Bloc, com fem tots els anys, per sopar i després presentar les activitats que realitzarem\ndurant el 2009. Parlarem de la campanya d’excursions d’Amics i Amigues de la\nMuntanya, dels qui vindran al Sopars i xarrades, de les excursions a ciutats,\nde les lectures recomanades pel grup de lectura, del viatge curt que toca\nenguany a Conca, de l’estada de tres dies a una casa rural a les faldes del\nPenyagolosa, etc. Com altres vegades, cada responsable informarà de l’excursió\nque ha proposat. Però sobretot, tot allò que suposa fer reserves convé que eixe\ndia comenceu a apuntar-se.\nmolt poca loteria de Nadal. Si voleu alguna papereta eixe dia és l’última\noportunitat de tindre’n. El número d’enguany és el 29817. Com sabeu una font d’ingressos de les associacions és la\nloteria. I algú ha dit que enguany ens toca perquè ha somiat amb el número.\nsoci Joan Martínez ha preparat un audiovisual de quasi totes les excursions que\nhem fet durant el 2008. La projecció es farà immediatament després de sopar. A\ncontinuació pegarem un repàs a tot el que hem programat per a l’any 2009. I per\nacabar, el cantautor de Gavarda, Josep Didac, acompanyat de la seua guitarra\nfarà un recital.\nque porteu solament l’entrepà. L’associació com té costum pararà taula i vos\nconvidarà com altres vegades hem fet. Podeu portar a amics i amigues\nsimpatitzants de l’associació que tenen pensat formar part del Bloc. Ara ja som\n120 socis i amb la vostra ajuda aplegarem a 150 en no res.\ni vos esperem el dia 12, a les 21.30 hores. No ens falleu!\nCORREU DE XÚQUER VIU:\n250 PERSONES PARTICIPEN EN LES TRES RUTES DE “PEL\nXÚQUER EN BICI”\nLa ruta suspesa amb eixida de Gavarda es realitzarà al\nUnes 250 persones han participat en les 3 rutes que\nbaix el nom de “Pel Xúquer en bici” han organitzat conjuntament “Xúquer\nViu” i “La Ribera en bici” al llarg del passat mes de novembre.\nAquesta activitat ha tingut com objectiu reivindicar\nun cabal ecològic i una plena recuperació per al Xúquer, així com la potenciació de\nla bicicleta i la creació d’una xarxa de carrils bici per tota la comarca.\nLes etapes han transcorregut pels paisatges del Xúquer\ntravessant diversos pobles de la comarca amb eixida de Castelló de la Ribera,\nPolinyà del Xúquer i Sueca els passats dis 8, 22 i 29 de novembre.\nAquesta marxa reivindicativa ha comptat amb el suport\nde les mancomunitats de la Ribera Baixa i Alta i els ajuntaments de Gavarda,\nCastelló de la Ribera, Polinyà del Xúquer i Sueca.\nADJUNTEM FOTOS DE LA QUARTA RUTA AMB\nEIXIDA DES DE SUECA I QUE VA TRAVESSAR FORTALENY, RIOLA, CULLERA I SUECA\nNOUS TANCAMENTS DE REPETIDORS DE TV3. ÉS CERT!!!!\n2 de desembre de 2008 Agenda som tots.anmonbar\nEl dia 28 de novembre, i d’acord amb una sentència d’un Tribunal (?), es van tancar els repetidors de La Ribera i de la Costera (Alginet i Llosa de Ranes respectivament). En llegir la notícia als diaris, encara que ja sabíem de l’existència de la sentència i ens pensàvem que no hi aniria avant, ens vam sentir inidgnats. En anar a casa engegarem la televisió i… tot seguia igual… nosal3 vèiem totes quatre cadenes catalanes perfectament.\nL’endemà reberem el correu del company Toni Teruel que us repetim al text interior, i després de diversos correus entre Ricard Avellan (que des del correu del Bloc Jaume I ens el va rebotar), en els quals li comentàvem: “vols dir?, a casa ho rebem encara bé!”, ens va comunicar que deu ser perquè nosal3 rebem el senyal des del Montdúver… Així que hem de donar cobertura a la informació perquè sí que hi haurà gent que no podrà veure les emissions de la TV3.\nPasseu i llegiu més detalladament què ens conta Toni Teruel… i si voleu saber més, al final afegeix un enllaç al seu bloc.\nCANAL 9 SÍ, TV3 NO\nPRESIDÈNCIA DE LA GENERALITAT CLAUSURA SORPRESIVAMENT ELS REPETIDORS DE\nLLOSA DE RANES I ALGINET\nLA RIBERA I LA COSTERA JA NO VEUEN TV3\nAVIAT ES COMPLIRÀ UN ANY DE L'APAGADA DEL REPETIDOR DE CARRASQUETA\n(Comarques del Sud)\nLes converses polítiques que havien de resoldre la situació de TV3 al País\nValencià així com garantir la reciprocitat de les emissions dels territoris\nque comparteixen llengua i cultura, han dut Canal 9 al Principat de\nCatalunya, però el resultat al País Valencià ha estat el contrari: en compte\nde normalitzar les emissions de TV3, els ciutadans veiem com van mica en\nmica desapareixent. Fa un any les comarques del Sud, ara, les comarques\ncentrals del País.\nAquest matí, sense preavís i després d'haver ajornat més de cinc mesos el\ntancament dels repetidors d'Alginet i Llosa de Ranes, autoritzat\njudicialment com a mesura provisional des de juny de 2008, els tècnics al\nservei de la Generalitat valenciana han procedit a la seua clausura. S'ha\nposat fi així a les emissions de TV3 a les comarques de la Ribera i la\nEn efecte, a les 10 i 12 hores respectivament, els ciutadans valencians\nd'aquestes comarques han perdut, de forma instantània i indefinida, el\nsenyal que des d'Alginet i Llosa de Ranes emetia la programació completa, en\nTDT,  de la Corporació Catalana de Mitjans Audiovisuals: TV3, C33, 300 i\nL'autorització d'entrada de la mesura provisional estava concedida pel\nJutjat del Contenciós Administratiu número 9 de València, però es troba en\nfase d'apel·lació davant el TSJ per haver interposat un recurs l'entitat\nsancionada, la Fundació Ramon Muntaner. Aquest recurs encara no està resolt.\nL'expedient del que deriva aquesta ordre provisional va concloure el passat\n2 de setembre, data en què es va notificar a la Fundació Ramon Muntaner una\nmulta de 100.000 euros i l'ordre definitiva de tancament dels repetidors.\nAquesta sanció, contra la que es va interposar recurs d'alçada, pendent a\nhores d'ara, serà també recorreguda davant el Tribunal Superior de Justícia.\nA hores d'ara, a gairebé dos anys de l'inici de les actuacions contra la TV3\nal País Valencià dutes a terme per la Generalitat, no hi ha encara sentència\nde fons sobre aquest afer, pendent al Tribunal Superior de Justícia\nTampoc el Tribunal Constitucional s'ha pronunciat sobre la Llei Valenciana\ndel Sector Audiovisual, utilitzada per la Generalitat per a avalar la seua\nactuació i impugnada des de 2007 pel Govern de Madrid per usurpar\nD'altra part, el proper 9 de desembre farà un any del tancament del\nrepetidor que donava senyal a la ciutat d'Alacant i comarques del Sud, el de\nCarrasqueta, ubicat a la localitat de Xixona.\nLa Fundació Ramon Muntaner i Acció Cultural del País Valencià, encoratgen\ntots els seus socis i simpatitzants a fer pública la protesta contra aquest\nnou tancament i retallada de drets cívics i manifesten que sostindran totes\nles accions judicials i extrajudicials necessàries per defensar l'emissió de\nTV3 a terres valencianes.\nSi tens dificultats en la recepció de Televisió de Catalunya (TV3, Canal 33,\nCanal 3-24) o de Catalunya Ràdio, per alguna mesura coercitiva de\nl'Administració o de la legalitat anomenada democràtica, pots accedir-hi\nfàcilment a través d'Internet des del meu bloc, destacat a sota.\nCal clicar sobre l'adreça i, una vegada obert, a la part dreta a continuació\nde la meua foto i l'àudio de la Muixeranga.\nAquest darrer cap de setmana ha estat mogudet.\nDesprés d’acabar la substitució al Baix Camp, ens en tornarem cap a casa el divendres. Eixe mateix dia teníem el sopar de “La Taula de les Lletres i els Menjars” que aquest any li pararem a Josep Lozano Lerma. Estem esperant el seu discurs per publicar-lo, i també la intervenció d’Urbà Lozano…\nI què dir-vos de la Manifestació a València del dissabte? Si hi assistireu no caldrà que us explique res, però si no… passeu, passeu…\nEls quatre dies d'”estrena” en la professió docent han estat molt profitosos. El primer dia, degut a la inexperiència ens va resultar una mica complicat, però després tot va anar una mica millor. Llàstima que siguen tants pocs dies… Hui estem esperant a que publiquen el nou llistat de convocats per a nomenaments de substitucions… ja us contarem per on parem.\nQuant a la manifestació del dissabte, i malgrat el vent gelat que bufava, va congregar una multitud que no s’havia vist des del “No a la guerra”. Les nostres estimacions es movien entre els 50.000 i els 60.000, i l’endemà, en llegir la premsa i les dades que hi aportaven les diferents parts (80.000 els organitzadors, 40.000 la policia i 15.000 des del Consell) vèiem que no anàvem desencaminats.\nDe primeres en col·locarem davant l’estació de tren per veure com arrencava la manifestació i estiguèrem veient totes les pancartes, cartells, eslògans… portats pels alumnes, mestres, mares i pares i molta altra gent que no viu ni treballa a l’educació però que sap de la insostenible situació de les nos3 escoles i instituts i que pensa que “ja n’hi ha prou” de grans events. El govern valencià ha de garantir una educació de qualitat i en condicions a tota la població i no primar l’ensenyament privat en detriment del públic.\nEstiguèrem fins a una hora i mitja veient passar una gentada amb la il·lusió pintada a la cara, per veure que no estem sols, que junts podem fer que la cosa canvie, i finalment ens afegirem perquè pensàrem que si ens quedàvem fins al final no arribaríem a hora d’escoltar els parlaments de la plaça de la Mare de Déu. De fet, quan la capçalera de la manifestació va arribar a aquesta plaça, la cua encara no hi havia eixit de la plaça de Sant Agustí.\nDe fotos no en fèrem, però els blocs en van plens d’elles, i ens alegrem. Tot siga que a les properes eleccions també es note el malestar de la població i fem fora als impresentables que ens governen.Tant de bo tota aquesta mobilització es note després a l’hora de les\neleccions! Com podem consentir un govern com el que tenim? Ens el\nmereixem? Nosal3 creiem que no, i així ho puguerem comprovar el\n2 de desembre de 2008.\nEns telefonaren ahir a migdia des de Tarragona preguntant-nos on estàvem, que a la mestra que substituïem li havien prorrogat la baixa quinze dies, a la qual cosa haguèrem de contestar que oficialment ningú ens havia dit res. Agafàrem els bàrtuls i cap a Tarragona falta gent. Hui estem ja a l’escola escrivint açò.\nAquesta vesprada afegirem la foto del sopar de la Taula de les Lletres i els menjars amb Josep Lozano, o tal vegada esperem a que ens envie la seua intervenció i aleshores la publicarem. També hem aconseguit fotos del Correllengua 2008 i que ara mateix tampoc les tenim a mà, però aquesta vesprada ho arreglarem.\nAfegit a les 19:13.- La foto no la podem retallar més, i l’hem hagut de posar a adjunts, què hi farem!


Concurs per seleccionar i guardonar la imatge publicitària del Dijous Bo 2018 ~ Millorant Inca\nConcurs per seleccionar i guardonar la imatge publicitària del Dijous Bo 2018\nL’Ajuntament d’Inca convoca un concurs per seleccionar i guardonar la millor imatge publicitària destinada a promocionar el Dijous Bo de l’any en curs d’acord amb les següents BASES:\nEl present concurs té per finalitat promocionar la creació artística i donar difusió a la fira del Dijous Bo 2018. Tenint en compte la Llei de la propietat intel·lectual, tots els drets de reproducció i difusió de l’obra guanyadora quedaran, per sempre, a favor de l’Ajuntament d’Inca.\nS’estableix la concessió d’un premi de 700 € al millor cartell o imatge publicitària. El premi anirà a càrrec de l’Àrea de Fires i Dijous Bo.\nCal recordar que, segons la legislació, els premis superiors a la quantia de 301 € són objecte d’una retenció d’un 19 % segons l’article 105 de la Llei de l’IRPF.\n4. Tècnica i dimensions\nLa tècnica de les obres a presentar és lliure, però adaptada als mitjans d’impressió actuals. Per aquest motiu no s’admeten tintes metal·litzades ni fluorescents, ni tampoc relleus o volums aferrats o enganxats.\nLa impressió de la imatge es realitzarà en format DIN A3. Els cartells o imatges podran tenir format lliure pel que fa a les seves dimensions, però s’haurà de tenir en compte que es pugui adaptar a aquestes mides DIN A3.\nHi ha de figurar el text DIJOUS BO 2018 i 15 de novembre; a més, hi haurà d’aparèixer l’escut de l’Ajuntament d’Inca. La imatge corporativa i l’escut de l’Ajuntament es podran descarregar de la web www.incaciutat.com o bé es facilitaran remetent un correu electrònic a comunicacio@ajinca.net\nJunt amb l’obra en paper o cartró ploma s’adjuntarà un CD-ROM o USB amb la imatge en format PDF editable i tots aquells formats adients per a la seva adaptació (.psd .ai …).\nAixí mateix, l’Ajuntament d’Inca té les competències per realitzar les modificacions que cregui convenients, segons les necessitats d’impressió, reproducció, etc.\nEl lema que ha d’inspirar la imatge i els cartells del Dijous Bo 2018 serà “Dijous Bo, la fira de fires”.\nCada participant hi pot presentar un màxim de dos cartells, que han de ser originals i inèdits. Poden ser lliurats de dilluns a divendres, del 14 de setembre al 16 d’octubre de 2018, ambdós inclosos, al Servei d’Informació General (planta baixa), de la casa consistorial, a la plaça d’Espanya, núm. 1, en horari de 9 a 14 hores, sense perjudici de la possibilitat de presentar els cartells per correu. El termini acaba a les 14 hores del 16 d’octubre de 2018. Per a cada cartell s’ha de presentar un sobre amb les següents dades:\nEn el cas d’entitats, a més de les dades de la persona representant, s’hi ha d’adjuntar el CIF i les dades identificatives de l’entitat.\nSi el cartell s’envia per correu, la persona interessada ha de justificar la data i l’hora de la tramesa a l’oficina de Correus, i enviar el justificant, el mateix dia, a l’Àrea de Comunicació mitjançant l’adreça de correu electrònic comunicacio@ajinca.net\nSi no es compleixen aquests requisits, no s’admetrà el cartell.\nNo obstant això, quan hagin transcorreguts cinc dies naturals des de la data en què finalitzi la inscripció no s’acceptaran més cartells.\n7. Qualificació de les obres\nEl jurat es reunirà dins els 10 dies següents a la finalització del termini per qualificar les obres quan n’hagi finalitzat el termini de presentació.\nL’obra guanyadora s’elegirà per majoria dels seus integrants, i es tendran en compte les obres que ofereixin millor qualitat artística, originalitat i idoneïtat com a cartell, i promoció de la fira del Dijous Bo.\nEl jurat es reserva el dret de declarar desert el concurs.\nEl jurat proposarà a l’òrgan municipal competent la concessió del premi i podrà declarar desert el concurs. Al mateix temps, podrà deixar fora de concurs les obres que segons el seu parer no compleixin els requisits indicats en aquestes bases. Les decisions del jurat seran, en qualsevol cas, inapel·lables, i es donaran a conèixer en temps i forma com es consideri oportú per fer la corresponent difusió del DIJOUS BO 2018.\nLes persones inscrites com a autors/ores han de presentar obres inèdites i originals, així com comptar amb els drets o autoritzacions que siguin necessàries, que poden ser requerides en qualsevol moment per part de l’Ajuntament d’Inca.\nL’Ajuntament d’Inca no es responsabilitza de l’incompliment d’aquests requisits ni del contingut de les obres presentades, queda eximit de tota responsabilitat enfront de qualsevol reclamació que es pugui presentar pel que fa a aquesta qüestió i deriva la dita responsabilitat a la persona inscrita com a autor/a.\n10. Devolució de les obres\nLes obres es podran retirar presentant el rebut lliurat el dia de la inscripció i un cop passats quinze dies des de la resolució del jurat. Hi haurà un mes per retirar les obres. L’Ajuntament no es farà responsable de les obres no recollides una vegada transcorregut aquest termini.\nL’Ajuntament d’Inca tendrà una cura especial en la manipulació dels originals presentats al concurs, però declina tota responsabilitat de la seva pèrdua, usurpació, deteriorament o destrucció accidental durant la durada del concurs o, si s’escau, exposició de l’obra.\nEl fet de presentar-se al concurs suposa l’acceptació estricta d’aquestes bases. El jurat del concurs té la facultat d’interpretar-les i de suplir-ne qualsevol llacuna o buit, d’acord amb la seva finalitat.\nL’Ajuntament d’Inca queda facultat per resoldre qualsevol cas que no hi estigui previst.\nMes info: http://incaciutat.com/concurs-imatge-dijous-bo-2018/


Quin pes he de tenir durant L’EMBARÀS ? | Endocrinologia i Nutrició Hospital Quirón Dexeus Barcelona\ncategoría Nutrició Reproducció\nUn nou estudi qüestiona l’augment ponderal òptim que haurien de tenir les gestants. Fins ara, la recomanació d’augment de pes durant l’embaràs era per a totes les dones el mateix. Però, s’ha comprovat que el pes apropiat del nadó depèn, en part, del guany de pes de la mare durant l’embaràs. L’estudi vincula estretament el pes de la mare i el del bebè. Els bebès de mares amb un baix pes tendeixen a ser petits, i els fills/es de mares amb sobrepès o obesitat tendeixen a ser més grans respecte el pes adequat. Les recomanacions de pes segueixen l’índex de massa corporal (IMC), establint la normalitat de pes entre IMC 18,5 i 24,9.\nL’estudi que publica la revista Heliyon, basat en l’observació durant 16,5 anys, va registrar l’IMC previ a la gestació , l’augment de pes i el pes del nadó de més de 52.092 dones que van donar llum després de 40 setmanes.\nAquest estudi suggereix diferenciar la recomanació d’augment de pes durant l’embaràs segons l’IMC previ de la mare. D’aquesta manera, no hi hauria una mateixa recomanació per a dones amb un IMC normal que per a dones amb obesitat. Apunta, per exemple, que una dona amb baix pes (IMC ≤ 18.5) hauria de guanyar uns 22 kg, una dona amb obesitat (IMC ≥ 30) uns 3,6 kg i una dona amb obesitat mòrbida (IMC ≥40) n’hauria de perdre 6 kg.\nEls nadons amb més pes de l’apropiat tenen un major risc de patir malalties cardíaques, hipertensió, obesitat i diabetis en un futur, en comparació amb els nadons que neixen amb un pes correcte.\nTrobar una relació estreta entre IMC de la mare, augment de pes i el creixement del bebè ha estat una troballa important per a millorar les recomanacions d’augment de pes durant l’embaràs. Aquesta realitat fa possible recomanacions molt més personalitzades per a garantir la salut del bebè.\nA ENDOCS podem ajudar-te. Som especialistes a aconseguir i mantenir un pes saludable, tenim les eines i estratègies perquè puguis garantir la teva salut i la del teu bebè. Vine’ns a veure i deixa que t’acompanyem durant la gestació.\nTens molèsties digestives? Distensió abdominal ? Això t'interessa\nSi tens molèsties digestives a ENDOCS podem ajudar-te. Una primera valoració amb l'endocrinòleg és imprescindible per a un bon diagnòstic. En alguns casos, és possible necessitar algun fàrmac coadjuvant, t'ho dirà el metge. El treball multidisciplinari endocrino- nutricionista és el millor: t'ajudarà a aconseguir millors resultats.


Sortir de l'atzucac de l'euro i recuperar protagonisme al món\nMARC VIDAL BARCELONA. 27/11/2011 00:00\nAl món no es parla de res més, la crisi de l'euro ho contamina tot. Els alts i baixos de la moneda europea fan anar de corcoll la UE i, de rebot, països com els EUA i la Xina. Més que en la política, les relacions internacionals estan centrades en l'economia. Ni les revoltes àrabs, en una àrea tan pròxima com el Mediterrani, no han aconseguit capgirar aquesta tendència. I així s'ho trobarà Mariano Rajoy quan sigui a la Moncloa.\nEn el debat per treure l'euro del pou on és, Rajoy haurà de prendre partit entre la cancellera alemanya, Angela Merkel, que vol reformar els tractats europeus per convertir en llei el principi de "no gastar més del que es té" i el president de França, Nicolas Sarkozy, que creu que cal una intervenció del Banc Central Europeu comprant deute dels països que estan a la corda fluixa -Espanya inclosa-. Si juga bé la carta, comptant el pes que té l'economia espanyola, Rajoy es podria integrar al tàndem Merkozy, com acaba de fer el nou primer ministre italià, Mario Monti.\nEn la qüestió de les revoltes àrabs, el principal punt calent és Síria, on França ja demana l'obertura per la força d'un corredor humanitari. El futur president espanyol haurà de decidir si s'apunta a una possible intervenció militar o bé si opta per la via diplomàtica, la qual fins ara no ha donat cap resultat.\nI en les relacions amb els EUA, Mariano Rajoy parteix del model que va fer seu José María Aznar amb George Bush. Rajoy tindrà ocasió de donar la mà a Obama -segurament per primer cop- al mes de maig a Chicago en una cimera de l'OTAN que tindrà damunt la taula el calendari de retirada de les tropes de l'Afganistan.


L’ambaixada francesa presenta una Saison Culturelle “eclèctica” – Ràdio Valira\noients aquí avui: 1153\nUna Saison culturelle de la France en Andorre “de qualitat, eclèctica, diversa” i en la que es vol donar especial protagonisme als joves.\nAquesta és l’aposta de l’ambaixada de França per a la programació cultural 2021-2022 que ha estat presentada aquest dijous i en la qual s’ha fet “molts esforços” després d’un any marcat per la pandèmia. L’ambaixador francès, Jean-Claude Tribolet, ha destacat que per primera vegada es compti amb la participació dels set comuns, a banda del suport d’altres institucions i empreses.\nTeatre, cinema, arts escèniques, música i debat conformen una temporada que donarà el tret de sortida el 29 de setembre amb l’obra de teatre ‘Intramuros’ al complex esportiu i sociocultural d’Encamp, a les 21 hores. En l’àmbit del teatre es torna a apostar per les retransmissions de la Comédie Française, amb les quals es vol commemorar els 400 anys del naixement de Molière. Es podrà veure ‘Le malade imaginaire’, ‘Tartuffe’, ‘L’avare’ i ‘Le bourgeois gentilhomme’, els dies 28 d’octubre, 15 de gener, 12 d’abril i 9 de juny. Ja el 23 de febrer es podrà veure en directe a la sala del Prat del Roure d’Escaldes-Engordany ‘Andy’s gone’ de la companyia Adesso e Sempre. I el 16 de març, a la Massana ‘La convivialité’ a les Fontetes. La darrera aposta teatral de la programació serà ‘Les chatouilles’ que es podrà veure el 7 d’abril al Teatre Comunal d’Andorra la Vella.\nPel que fa a la música i les arts escèniques, un dels plats forts serà l’actuació de Benjamin Biolay el 8 de febrer a la sala del Prat del Roure d’Escaldes-Engordany, on presentarà el seu darrer àlbum. El 24 de novembre es podrà veure circ a Sant Julià de Lòria, concretament ‘La nuit du cerf’, de la companyia Cirque le Roux. El 25 de maig hi haurà un espectacle de hip-hop a Ordino, ‘Empreinte’ de la companyia Pockemon Crew. L’ambaixada també prendrà part en el Jambo d’Andorra la Vella el 17 i 18 de juny i també al Sax Fest, on l’11 de maig actuarà el grup Waax. I el 29 de març s’oferirà al santuari de Meritxell l’actuació del cor de cambra Les Éléments.\nEs torna a repetir aquest any la segona nit del vídeo-mapatge el 3 i 4 de desembre a Andorra la Vella i Escaldes-Engordany. Es farà una projecció a Casa de la Vall i a Escaldes una demostració en ‘full-domo’ a la qual l’ambaixador ha manifestat que espera que hi pugui assistir molta gent si la pandèmia ho permet. Es torna a repetir també la setmana de cinema d’animació a les set parròquies, coincidint amb les vacances escolars de Carnaval, del 28 de febrer al 4 de març. I una novetat serà un cicle de cinema francès entre el 3 i el 7 de maig a Escaldes-Engordany que s’emmarca en la presidència francesa de la Unió Europea. A més, en col·laboració amb l’Aliança franco-andorrana dos cops al mes es projectaran films francesos recents.\nEn cooperació amb FEDA i Visa pour l’image es farà una exposició sobre el consum de plàstic i imatges de James Whitlow Delano, a partir del gener.\nTambé es tornarà a fer la Nit europea de les idees el 28 de gener i al mes d’abril es vol celebrar Sant Jordi i la primavera dels poetes.\nUna altra proposta serà la de Mademoiselle Caroline, que prendrà part a la Massana Còmic al mes de juny i també farà tallers a les escoles.\nTribolet ha subratllat el fet que “més de la meitat” de les propostes estan pensades per al públic jove ja que es volen fer molts esforços per promoure la llengua i la cultura franceses. A més, més de la meitat són gratuïts i en els que són de pagament es fa una tarifa juvenil de 5 euros. De totes maneres, ha destacat que es tracta d’una temporada “eclèctica” en la que tothom, sigui francòfon o no, pot trobar una proposta que li interessi i sigui també “jove o no”.\nD’altra banda, i qüestionat sobre la trobada amb ambaixadors no residents a Andorra que s’ha celebrat aquest dimecres a iniciativa de Tribolet i l’ambaixador espanyol Àngel Ros, ha destacat que la voluntat ha estat la de “contribuir al diàleg” ja que consideren que és interessant que aquests representants tinguin informació “de primera mà” sobre en quin punt es troben les negociacions per a l’acord d’associació amb la UE. La voluntat és que coincidint amb el 14 de març se’n pugui fer una altra on s’espera la participació de més ambaixadors.


Aquest OS forma el maxil·lar inferior i subjecta les dents més baix en el seu lloc. El terme "mandíbula" també es refereix a les seccions tant superiors i inferiors de la pics d'ocells; en aquest cas ...\nUna fusió de dos ossos al llarg de la fissura palatal que formen la mandíbula superior. Això és similar a la mandíbula (maxil·lar inferior), que també és una fusió de les dues meitats a la pateixen ...\nL'OS palatí és un OS en moltes espècies del regne animal, comunament es denomina la palatum.\nL'os zigomàtic (cheekbone, l'OS malar) és un OS aparellats del crani humà. Que articula amb del maxil·lar, l'OS temporal, la Esfenoide i l'OS frontal. La zigomàtic és homòloga a l'os jugal d'altres ...\nEls ossos nasals són dos petits ossos oblonga, varien en mida i forma en individus diferents; es col loquen al costat a la part de mitjà i superior de la cara i la forma, per les seves junction, "el ...\nEl Unguis, l'OS més petit i més fràgil de la cara, està situat a la part davantera de la paret medial de l'òrbita. Té dues superfícies i quatre fronteres.\nA l'OS etmoide (del grec ethmos, "sieve") és un OS en el crani que separa la cavitat nasal del cervell. Com a tal, està situat a la teulada del nas, entre les dues òrbites. La cubical OS és lleuger a ...


Reduir les al·lèrgies incrementades per la calefacció\nEls que sofrim al·lèrgia a la pols sabem que hem de conviure amb això els 365 dies a l’any i és realment incòmode als espais tancats.\nNo importa si la nostra casa està extremadament neta, sempre hi haurà algun racó que acumuli àcars i partícules de pols. Segurament rentaràs els llençols almenys una vegada a la setmana i passaràs l’aspirador tant com la teva rutina t’ho permeti. Però hi ha una cosa en la qual potser no havies pensat: el teu sistema de calefacció.\nPer què la calefacció pot incrementar les al·lèrgies?\nSi tenim en compte com funciona el sistema de calefacció entendrem per què els àcars de la pols es senten tan còmodes en la nostra llar quan tenim la calefacció encesa. Els radiadors produeixen corrents on la calor s’eleva des dels radiadors i s’estén per tota l’habitació. D’aquesta manera, es creen petits corrents ascendents de calor capaços de moure la pols i fer-la circular per l’aire.\nPerò, a més, la humitat generada per aquests equips i els espais que es ventilen menys pel fred (un gran error) generen un àmbit propici per a l’acumulació de pols i àcars. Per això, en aquesta època de l’any és necessari tenir certes cures pel que fa a la ventilació dels ambients i el funcionament dels artefactes. De fet, un estudi realitzat pel Chest Research Institute de Birmingham (Regne Unit) va determinar que el diòxid de nitrogen, un dels residus de la combustió realitzada pels sistemes de calefacció, redueix la funció respiratòria de les persones i incrementa la seva sensibilitat als àcars de la pols.\nQuin sistema de calefacció triar?\nCalefacció amb radiadors: si casa teva té aquest sistema de calefacció i encara no està en els teus plans canviar-lo, et recomanem que mantinguis les habitacions ben ventilades i passis l’aspiradora amb molta freqüència. Igualment, és important revisar i netejar bé els radiadors per evitar la formació de pols, floridura i bacteris.\nCalefacció elèctrica: igual que els sistemes anteriors, aquests també distribueixen els àcars i la pols juntament amb l’aire calent. No obstant això, aquests no emeten gasos nocius per al sistema respiratori. Així que per mantenir les al·lèrgies sota control, solament necessitaràs netejar l’habitació i els filtres, així com fer un manteniment regular de l’aparell.\nCalefacció per calor radiant: aquests són els sistemes que escalfen l’aire directament, de manera que no aixequen la pols. La climatització per radiació utilitza el terra o el sostre com a sistemes radiants. Aquesta és la millor opció per a les persones amb al·lèrgies a la pols, ja que redueix la proliferació d’àcars, no produeix condensacions per excés d’humitat ni afecta les vies respiratòries perquè no consumeix oxigen.\nTags: al·lèrgies, calefacció, climatització\nCom triar les cortines perfectes per estalviar electricitat Els al·lergòlegs demanen que no es plantin més plataners


El fiscal ofereix un acord a Alavedra si accepta els fets del cas Pretòria - Regió7 :: El Diari de la Catalunya Central\nEl fiscal ofereix un acord a Alavedra si accepta els fets del cas Pretòria\nLa jutgessa rebutja la petició de l'empresari igualadí Josep Singla de prescripció d'alguns delictes\nagències 15.03.2017 | 18:17\nD´esquerra a dreta, Lluís Prenafeta, Macià Alavedra, Luis Andrés García i Bartomeu Muñoz, durant el judici per la trama Pretòria. efe\nLa fiscal Ana Cuenca va oferir ahir una rebaixa en la petició de pena a l'exconseller d'Economia de la Generalitat Macià Alavedra i a tres acusats més del judici Pretòria si reconeixen els fets i paguen una multa, encara que per a alguns estarà subjecte a la seva declaració. Entre els acusats hi ha l'empresari igualadí Josep Singla, de l'antiga Proinosa, que ahir va demanar la prescripció d'alguns dels delictes dels quals se l'acusa. Per a ell demanen 11 mesos de presó.\nCuenca va anunciar l'acord al tribunal de la secció segona de la sala penal de l'Audiència Nacional en la primera sessió del judici del cas Pretòria de corrupció urbanística, que va operar entre el 2001 i el 2009 a Santa Coloma de Gramenet, Badalona i Sant Andreu de Llavaneres.\nEn el cas d'Alavedra i de Manuel Carrillo, acusat d'un delicte de suborn per presumptament subornar l'alcalde de Santa Coloma de Gramenet, Bartomeu Muñoz, la fiscalia vol que se'ls interrogui primer i, depenent de la declaració, es procediria a modificar la pena a l'hora d'elevar les seves conclusions a definitives. En el cas d'Alavedra -considerat home de confiança de l'expresident Jordi Pujol- la petició inicial de la fiscalia és de sis anys i deu mesos de presó a més de 10,3 milions d'euros de multa per blanqueig de capitals i tràfic d'influències en la requalificació dels terrenys de les operacions urbanístiques de Sant Andreu de Llavaneres i Badalona. Segons la seva declaració, la fiscalia podria rebaixar la petició de condemna.\nLa fiscal va proposar un acord també amb l'empresari Manuel Carrillo, acusat de suborn perquè se li adjudiqués el contracte de la neteja de l'Ajuntament de Santa Coloma de Gramenet. En la seva qualificació, la fiscal reclama per al responsable de Limasa tres anys de presó i poc més de 19.400 euros de multa, una petició que es podria modificar si Carrillo reconeix els fets.\nSegons el relat de la fiscalia, l'any 2009 Carrillo s'hauria beneficiat de l'amistat amb l'exalcalde de Santa Coloma de Gramenet Bartomeu Muñoz perquè aquest manipulés el concurs per a l'adjudicació del contracte de la neteja del consistori, i que aquest recaigués sobre Limasa tot i que no havia presentat la millor oferta.\nEls que ja han quedat eximits de comparèixer a la vista són Glòria Torres i Philip McMahan, després d'haver reconegut ahir que van contribuir a l'«ocultació i reinversió» de quantitats milionàries que va percebre Alavedra a través d'un complex entramat de societats opaques. Tots dos van acceptar l'acord dels seus advocats defensors amb la fiscal de ser condemnats a sis mesos de presó amb multes respectivament de 315.000 euros, que la primera ja ha abonat, i de 2,6 milions d'euros o arrest substitutori per al segon.\nInicialment, la fiscal demanava per a Philip McMahan 3 anys i mig de presó i per a Glòria Torres, 2 anys i mig de presó. Després de l'acord, la fiscalia consideraria que el delicte de blanqueig de capitals del qual se'ls acusa seria un delicte únic i no continuat en el temps.\nLa majoria dels advocats dels acusats van demanar a la Sala que els seus representats puguin absentar-se del judici en les sessions «que no tinguin connexió directa amb la seva defensa» a causa del cost econòmic que els suposa traslladar-se des de Catalunya fins a la seu de l'Audiència, a San Fernando de Henares.\nEn la sessió d'ahir, l'advocat de l'empresari igualadí Josep Singla va demanar la prescripció del delicte de tràfic d'influències del qual se l'acusa i, per tant, el seu dret a no ser jutjat per aquesta qüestió. Segons va relatar el seu advocat, Emilio Zegri, els fets que apunten Singla s'haurien produït el novembre del 2003, mentre que la primera interlocutòria d'actuacions del cas, l'octubre del 2007, no ho fa constar. La jutgessa, però, va descartar la prescripció.\nLes defenses demanen la nul·litat de les escoltes telefòniques. Arreu


Comerç enceta una nova campanya: Art Urbà — Ajuntament de Tarragona\nEsteu aquí: Inici › Comerç › Notícies › Notícies 2021 › Comerç enceta una nova campanya: Art Urbà\nComerç enceta una nova campanya: Art Urbà\nEs tracta d’una iniciativa que l’Ajuntament de Tarragona inicia amb la Via T i que té com a objectiu la promoció comercial a través de la dignificació d’espais públics\nLa dinamització del comerç a través de la dignificació d’espais públics és l’objectiu de la nova campanya que enceta la Conselleria de Comerç de l’Ajuntament de Tarragona. Una iniciativa en col·laboració amb la Via T de Tarragona i l’Associació d’Il·lustradors de Tarragona (DINAMU), en la qual il·lustradors tarragonins converteixen espais degradats com murs o estacions elèctrics en aparadors artístics.\nAquesta activitat artística es va encetar el passat cap de setmana i s’allargarà fins desembre i es proposa revitalitzar els carrers, comerços i establiments de restauració de la ciutat. “Aquestes intervencions artístiques tenen una finalitat que va molt més enllà de la qüestió estètica. Es tracta de dignificar l’espai públic i fer una ciutat més amable. En definitiva, l’objectiu és convertir racons degradats de la ciutat en reclams turístics, carrers que convidin a passejar i comerços que cridin a entrar”, remarca el conseller de Comerç, Dídac Nadal.\nPer la seva part, la dinamitzadora de la Via T, Judith Sentís, apunta que “aquesta iniciativa pretén donar la volta a mots elements degradats de la ciutat”. I afegeix: “Seria bo programar una ruta turística de l’art urbà”.\nDurant les pròximes setmanes es duran a terme diferents intervencions. Aquest cap de setmana es pintaran els dos mòduls situats a la plaça Verdaguer, mentre que el cap de setmana del 26 i 27 de novembre s’intervindran tres mòduls més de la Rambla Nova.\nPer últim, està previst que a partir del 29 de novembre es comenci a pintar el mur situat al carrer Fortuny amb cantonada Rambla Nova, on l’artista Gasic Painter dibuixarà alguns dels elements patrimonials més coneguts de Tarragona com l’amfiteatre o el Pont del Diable.\nEls artistes Marta Escobar, Lluís Jiménez, Edu Polo i Gasic són els encarregats de transformar en espais artístics mòduls elèctrics com el de la Rambla, a tocar del monument dels Castellers; un altre al costat del monument dels Despullats que fa referència a l’entrada de les tropes franceses a la ciutat; un altre a la plaça Verdaguer amb temàtica infantil com són els contes i, un altre —el més gran— que dignificarà la façana de la Rambla Nova amb el carrer Fortuny. “L’objectiu d’aquestes intervencions és rehabilitar mòduls elèctrics i recuperar espais malmesos al centre de la ciutat”, conclou Edu Polo.\nPer fer possible aquesta campanya, la conselleria de Comerç compta amb la col·laboració de la Via T, “a qui agraïm la seva implicació i la seva tasca com a dinamitzadors del teixit comercial de la ciutat”, ha afegit Nadal, qui també ha agraït la participació dels membres de l’Associació d’Il·lustradors de Tarragona (DINAMU), que duran a terme les intervencions a Rambla Nova i plaça Verdaguer, així com de l’artista Gasic Painter.


És la persona més jove que ha mort per l'epidèmia del Covid-19 a Europa\nLaura Galán 31/03/2020 - 19.17 Actualitzat 31/03/2020 - 21.57\nUna nena de 12 anys ha mort per coronavirus a Bèlgica. Segons han informat els serveis sanitaris d'aquest país, es tracta de la víctima més jove d'Europa.\n"La mort d'una nena de 12 anys és un moment emocionalment difícil perquè afecta una menor, però també afecta la comunitat mèdica."\nAixí s'expressava en roda de premsa el portaveu de les autoritats sanitàries per a la lluita contra el coronavirus a Bèlgica, el viròleg Emmanuel André, que ha afegit que la mort d'un menor "és un cas rar encara que ens commocioni".\nEl director del comitè científic belga, Steven Gucht, ha afegit que "en totes les edats, des del 10 anys fins a les edats més avançades, es poden desenvolupar complicacions."\n"És important dir que això és excepcional entre gent jove. No sabem què ha sortit malament. És important que s'investigui cas per cas."\nLes autoritats, però, no han facilitat dades, més enllà que la nena feia tres dies que tenia febre.\nA Londres, un nen de 13 anys que havia donat positiu en el test de coronavirus també ha mort, segons ha confirmat l'hospital on estava ingressat. Tampoc no s'han donat més detalls d'aquesta mort.\nEl cas de Bèlgica i el de Londres s'afegeixen al d'una noia de 16 anys que va morir a França, i un noi de 14, a Portugal.\nA Espanya la persona més jove que ha mort a causa de l'epidèmia ha estat un noi de 21 anys, a Màlaga, a qui feia poc se li havia diagnosticat un càncer.\nSegons l'últim balanç, a Bèlgica han mort 705 persones, 98 de les quals en les últimes 24 hores. El nombre d'infectats oficials supera les 12.700 persones.\nAquest país va començar a comptabilitzar els afectats per coronavirus fa dues setmanes. El Servei Públic ha advertit que el balanç total "subestima" la situació real perquè només es fan proves als malalts ingressats amb símptomes.\nL'objectiu a Bèlgica també és disposar de test suficients per fer proves als grups més exposats, com el personal sanitari i les persones més vulnerables, per edat o perquè tenen patologies prèvies.\nEls experts apunten una alentiment de l'augment de casos que consideren "esperançador", però adverteixen que el nombre de casos a les UCI continuarà creixent els pròxims dies.\nL'ocupació dels llits disponibles està al 53%, però es preveu que fregui la saturació aviat. Per això, les autoritats sanitàries recomanen complir les normes d'higiene i distància física per evitar el contagi, el confinament estricte amb desplaçaments essencials i el teletreball.


Homenatge a Toni | Fundació Josep Carreras contra la Leucèmia\nNo sé molt bé perquè escric aquesta carta. Potser per la necessitat de donar testimoni de la lluita titànica i exemplar per la vida del meu fill i de la seva actitud envers l'adversitat.\nEn Toni té 16 anys i en fa 3 que lluita i mai s'ha queixat.\nTenia 13 anys, era l'any 2010, i era un nen sa, actiu i esportista que acabava de cursar 1er d'ESO. El cansament i el dolor a les cuixes van ser el detonant que va posar en alerta al Dr. Vallés de l'Hospital de Manacor, on li van fer la punció i el diagnòstic.\nI començarem la lluita. El 22 desembre de 2010, a l'Hospital de la Vall d'Hebron a Barcelona, les Dres. Olivé i Elorza li feien el trasplantament del moll de l'ós del seu germà.\nTenim la gran sort que el seu germà gran i la seva germana petita són 100% compatibles. Semblava que tocàvem fons; ja havíem passat el pitjor. No obstant, no va ser així. Començava un calvari de transfusions i ingressos que no veiem fi, i passaven els mesos i els anys i en Toni estava a Barcelona i no podia anar escola, no podia veure els amics, no podia anar a la platja a l'estiu... El passat maig va complir 16 anys, 3 de lluita.\nEn una punció rutinària, el juny passat, ens venia a sobre una llosa de gel freda; en Toni havia desenvolupat una síndrome mielodisplàsica i havien de repetir urgentment el trasplantament. La sort de tenir dos donants a casa feia que pogués ser immediat. La reacció d'en Toni quan li vaig comunicar a l'Hospital de Dia el que m'havien dit les seves doctores va deixar de pedra a totes les infermeres. El Toni no es va immutar i va dir: "D'acord".\nEl passat 14 de juliol ingressà a les càmeres de l'Hospital Vall d'Hebron, on les seves superdoctores i infermeres, com diu ell, el cuiden i mimen en el procés d'acondicionament pel trasplantament, que finalment serà el dia 25 de juliol de 2013.\nDurant el procés ens ha posat molt fàcil les coses, mai es queixa ni demana explicacions inexplicables, és positiu, alegre, gamberro i no vol fer llàstima.\nAquest és el testimoni d'un pare que no amolla.


Els joves s'impliquen en la redacció del Pla Local de Joventut de Vilafant :: Tramuntana TV\nHOME > Els joves s'impliquen en la redacció del Pla Local de Joventut de Vilafant\nL’Ajuntament de Vilafant ha celebrat aquest dimecres el ple corresponent al mes de gener. Durant la sessió s’ha aprovat el Pla Local de Joventut que ha de servir de guia per desenvolupar les polítiques municipals de joventut dels propers 4 anys.\nVilafant vol fer polítiques de joventut actives que tinguin en compte la veu i les necessitats dels joves per tal d’acompanyar-los i treure tot el seu potencial. Per tal d’aconseguir aquest objectiu el ple de l'Ajuntament ha aprovat el Pla Local de Joventut que ha de servir de guia per desenvolupar aquestes polítiques en els propers 4 anys. «A Vilafant creiem en el potencial dels joves i en el paper que aquests juguen dins del seu teixit social. Apostem per la joventut, els volem escoltar i avancem per a la construcció conjunta, on la participació sociocultural és el punt clau que ens permetrà que els joves de Vilafant enforteixin el seu sentiment de pertinença» explica Cèsar González regidor de joventut de Vilafant. Aquest nou Pla evidencia aquest reconeixement, ja que la partida destinada a activitats d’aquesta àrea s’ha doblat respecte a l’anterior Pla redactat a 2015.\nVilafant ha fet un salt qualitatiu amb el trasllat de l’Espai Jove dotant-lo de diferents ambients que permeten als joves realitzar tot tipus d’activitats des d’estudiar fins a esbargir-se, assajar o informar-se. Prova d’això també és que, en aquests moments, al municipi s'estan gestant moviments juvenils, un vinculat al feminisme i al empoderament amb la Veu Lila i l’altre com a grup transversal amb ganes de participar de la vida del poble com és la ReVolució Jove.\nEl Pla Local de Joventut que s’acaba d’aprovar s’ha elaborat gràcies a un procés participatiu, que la pandèmia ha obligat a fer de manera virtual, en el qual hi han participat tant els joves, com la part política i els professionals de les diferents àrees del consistori. «Amb aquest Pla volem acompanyar i buscar una transversalitat en totes les àrees del nostre Ajuntament, garantint la igualtat d’oportunitats, la participació en la construcció de projectes col·lectius i la seva presència en la vida pública del municipi tot donant resposta a les necessitats dels joves i facilitant la seva autonomia en pro d’una emancipació en les millor condicions» hi afegeix el regidor de Joventut.\nEn aquest ple del mes de gener també s’ha aprovat el destí dels diners perquè puguin tirar endavant les 5 propostes més votades als pressupostos participatius que es van escollir durant aquest procés participatiu el passat mes de novembre. En total, es destinaran 116.583 Euros, per millorar els camins del Manol, el parc infantil de la Plaça Atlàntida, la senyalització als camins a l’entorn del Manol, la instal·lació de mini deixalleries i finalment la comprar i instal·lació d’una nova caldera pel Pavelló Municipal. Després d’aquesta aprovació, els 5 projectes escollits pels vilafantencs i vilafantenques ja podran començar el camí per convertir-se en una realitat en els propers mesos.\nEn aquest ple l'Ajuntament de Vilafant s’ha adherit a la moció impulsada pel Consell Comarcal contra les ocupacions irregulars d’habitatge d’origen delinqüencial. D’aquesta manera, el consistori dóna suport aquest text que té la voluntat de instar a les administracions corresponents a moure fitxa per resoldre aquesta problemàtica i promoure accions per ampliar el parc públic d’habitatge en aquells municipis més afectats de la comarca.\nVilafant | joves | Pla Local Joventut


Els dits de la bruixa, de Tamara Romero | Café Librería\nSinopsi: Una bruixa amb els cabells vermells i els dits d’acer apareix inconscient a la llera del riu Adrenalina. Un científic amb una malaltia angoixant la rescata i li ofereix refugi a la seva cabana.\nRessenya: Tamara Romero sempre sorprèn: a Lektu podeu trobar tota mena de relats i novelettes cadascun d’argument més sorprenent. Quan Mai Més va anunciar que a la seva col·lecció Catxap publicaria aquesta història sabia que l’havia de llegir el més aviat possible.\nTamara Romero té la capacitat de crear un món enorme en poques pàgines, inclús en poques paraules: amb una imaginació i una manera de narrar que ens porta a un món en el que les bruixes, els robots i una societat que viu pràcticament somnàmbula trobant en les drogues un refugi acollidor.\nLa Misadora és una bruixa a la que el riu ha portat inconscient a la vora de la cabana d’un científic, que tot i saber que les bruixes son perseguides, li oferirà refugi mentre es recupera. Els dos narradors ens oferiran a mida que avança la història més informació de les seves vides i de la societat on viuen, donant lloc a una barreja de fantasia i ciència ficció amb un fort component de crítica social, molt present en la seva obra.\nPublicat originalment en anglès amb el nom de Her Fingers (Eraserhead Press, febrer de 2013) arriba per primer cop en català i és l’ocasió perfecta per descobrir a l’autora. També la podeu llegir a recopilacions com Bienvenidos al bizarro (Orciny press) o Retrofuturo (Colectivo Juan de Madre).\nÉs inevitable treure una pega, i és la brevetat de la història; resulta tan interessant tot el que ens ofereix l’autora que quan acaba ens queda aquesta sensació d’haver fet un tastet de tot el potencial que té per oferir-nos a les lectores i córrer a buscar més obres de l’autora. Compte, que enganxa; quedeu advertides.\nLlançament: juliol de 2020\npor Café de tinta en 6 noviembre, 2020\n← La niña perdida, de Elena Ferrante\nNovedades semana 9 de noviembre →


El VII Premi Planes reivindica el periodisme d'investigació | Col·legi de Periodistes de Catalunya\nInici / Actualitat / El VII Premi Planes reivindica el periodisme d'investigació\nEl Lliurament del VII Premi Josep Maria Planes a la periodista Tura Soler va servir, un any més, per posar en valor el periodisme d'investigació. Soler va guanyar el guardó pel seu treball sobre el doble crim de Susqueda.\nPremiats, jurat i convocants del premi\nLa periodista especialitzada en temes de successos Tura Soler va rebre divendres passat, de la ma de l’alcalde Manresa, Valentí Junyent, el VII Premi Josep Maria Planes de periodisme per la investigació sobre el doble crim de Susqueda, que van ser publicats al diari Punt Avui. Els periodistes Natàlia Vila i Albert Cadanet van rebre una menció especial per la sèrie d’articles realitzats conjuntament amb els seus companys Àlex Font i Albert Martín sobre “La guerra econòmica arran de l’1-O”, publicats al diari Ara. L’acte es va celebrar a l’Espai Òmnium de Manresa i va esdevenir una vetllada reivindicativa del periodisme d’investigació.\nEl lliurament del premi, convocat per l’Ajuntament de Manresa i la Demarcació Catalunya Central del Col·legi de Periodistes de Catalunya amb l’objectiu reivindicar la figura del periodista manresà Josep M. Planes (1907-1936), va tenir lloc a l’Espai Òmnium de Manresa. El president de Demarcació Catalunya Central, Enric Badia, va presentar la vetllada que va començar amb un diàleg sobre “El periodisme d’investigació avui” entre el periodista i escriptor Vicenç Villatoro i el periodista i membre de la junta de la Demarcació Catalunya Central del Col·legi dePeriodistes, Salvador Redó.\nEls dos ponents van coincidir que el periodisme d’investigació no és un gènere, sinó un mètode de treball i una actitud. “El periodisme d’investigació és quan les preguntes van abans que les respostes”, va dir Villatoro, i va afegir sobre el debat de l’objectivat, que “el periodisme és subjectiu: jo ho veig així i ho explico honestament”.\nBadia va llegir el veredicte del jurat en el qual es destacava el treball intens de la periodista Tura Soler per posar llum sobre un cas molt opac –encara sense resoldre- que recull l’esperit periodístic d’en Planes. Pel que fa a la menció especial, el jurat va ressaltar el valor de la investigació periodística per denunciar les mesures econòmiques que van emprendre el govern espanyol, entitats bancàries i empreses del país després del referèndum de l’1-O. Soler va agrair al seu mitjà, "per no lligar-me curt i permetre'm voltar arreu i fer aquest tipus de periodisme". L’alcalde Valentí Junyent va cloure l’acte i va destacar que “mitjans i els professionals de la comunicació tenen un paper fonamental en la configuració i interpretació de la realitat que ens envolta."\nEl jurat del Premi ha estat format per l’escriptor i periodista Vicenç Villatoro; per la periodista i corresponsal del setmanari El siglo a Catalunya, Teresa Carreras; pel vicedegà de la Facultat d’Empresa i Comunicació de la UVIC-UCC, Xavier Ginesta; pel periodista Jordi Finestres; pels guanyadors de l'edició del 2017, els periodistes Xavi Tedó i Laia Vicens; i per la regidora de Cultura de l'Ajuntament de Manresa, Anna Crespo. Enric Badia, n’ha estat el secretari.\nConsulta els guanyadors dels 20ns Premis Ràdio Associació\nEl Port de Tarragona reconeix els periodistes tarragonins\nDonar valor al periodisme rigorós\nSubscriu-te tot un any al FET a TARRAGONA per 25 euros\nTxell Feixas a l’Experiència de Periodista


Solucions ofimàtiques per a pimes i autònoms - Reinpe\nLes petites i mitjanes empreses son la base del teixit empresarial català. En un context cada cop més global i competitiu, les pimes necessiten d’eines que les ajudin a millorar la seva competitivitat i reduir els costos.\nSon solucions independents i complementaries, però sempre amb la garantia de servei de Reinpe.\nExemple d’utilització dels multifuncionals en l’entorn de petites empreses:\nTotes les empreses generen diàriament gran quantitat de documents. Aquells que contenen dades privades d’una empresa o permeten la identificació d’una una persona o es consideren confidencials. Un cop que aquestes dades deixen de ser útils, la normativa actual obliga a la seva destrucció segura.\n· MANTENIMENTS INFORMÀTICS, DISSENY WEB I SOFTWARE A MIDA\nMoltes empreses no disposen de departament Informàtic i es plantegen externalitzar aquesta gestió. En aquest punt cal ser curosos al triar al partner adequat per tal de que tots els dispositius funcionin correctament. Reinpe disposa d’un equip de tècnics especialistes, capaços d’instal·lar, configurar i mantindre tots els equips ofimàtics.\nDe igual manera, realitzem dissenys web i desenvolupem aplicacions de software a mida del client.\n· PISSARRES COL·LABORATIVES (MONITORS INTERACTIUS)